Q=10	C=2	SS=0	LS=7	PS=0	DC=0	LC=0	SD=0	BS=4	G0=101	G1=72	G2=36	DLID=az_RU	BODY=Nur-az.com - Әл-Мурагибат китабындан бир јарпаг - Нимеји-шәбан\nӘл-Мурагибат китабындан бир јарпаг - Нимеји-шәбан\nҺәзрәт Имам Заманын (әҹ) мөвлуд ҝүнү-Нимеји-шәбан мүнасибәтилә камил ариф Мирзә Ҹавад Аға Мәлики Тәбризинин дәјәрли “Әл-Мурагибат” китабындан бир һиссәни сизә тәгдим едирик.\nНимеји-шәбанын (Шәбан ајынын орта ҝүнү) әмәл вә мүрагибәтләри\nШәбанын он бешинҹи ҝеҹәси вә ҝүндүзү чох дәјәрли вә шәрәфли вахтлардан сајылыр. Бу ҝүн бөјүк шәнә, чохлу бәрәкәт вә парлаг нурлара саһибдир. Бу ҝүнүн вүҹудунда о гәдәр хејир-бәрәкәт вардыр ки, салик шәхс онун һәр биринин һаггыны јеринә јетирмәк үчүн өзүнүн бүтүн тәлашыны ишә салмалыдыр.Â\nНимеји-шәбанын (Шәбан ајынын ортасы) ҝеҹә вә ҝүндүзүндә олан хејир-бәрәкәтләр ашағыдакы кимидир:\n1. Бир чох рәвајәтдә ҝәлмишдир: “Нимеји-шәбан ҝеҹәси Гәдр ҝеҹәләриндән биридир вә һәмин ҝеҹә рузи вә өлүмүн бөлүндүјү ҝеҹәдир.”Â\nБәзи рәвајәтдә дә ҝәлмишдир: “Мүтәал Аллаһ Гәдр ҝеҹәсини Пејғәмбәр (с) үчүн гәрар вердији кими Нимеји-шәбан ҝеҹәсини имамлар үчүн гәрар вермишдир.”\nГәдр ҝеҹәсинин бир ҝеҹәдән артыг олмасынын һеч бир ирады јохдур. Чүнки илаһи тәгдирләрин өзүнүн мәртәбәләри вардыр.\n2. Нимеји-шәбан ҝеҹәси Имам Һүсејни (ә) зијарәт етмәк ҝеҹәсидир. Бу ҝеҹә мәләкләрдән әлавә, 124 мин пејғәмбәр дә Имам Һүсејнин (ә) мәзарыны зијарәт едир.\nБу мәсәлә Нимеји-шәбан ҝеҹәсинин әзәмәт вә бөјүклүјүнү ҝөстәрир.\n3. Бу ҝеҹә ојаг галмаг вә еһја мәрасими сахламаг тәкид олмушдур. Нимеји-шәбанын төвсијә олунмуш дәјәрли әмәл вә ибадәтләри барәдә ҹүрәтлә демәк олар ки, һеч бир ҝеҹә үчүн –истәр Гәдр ҝеҹәси олсун, истәрсә дә диҝәр ҝеҹәләр үчүн– онун кими вә ја ондан артыг әмәл төвсијә олунмамышдыр.\n4. Шәбан ајынын он бешинҹи ҝеҹәси јерин ҝәләҹәјинин онун әлинә тапшырылдығы бир имам дүнјаја ҝәлмишдир. О имам дүнјаны әдаләтлә долдураҹаг, мөминләри гәләбәјә чатдыраҹаг, Аллаһын әдаләт бајрағыны јер үзүндә галдыраҹаг. О, бүтүн дини вә дүнјәви ҹәһәтләрә һөкумәт едәҹәк бир кәсдир.\nНимеји-шәбанын мүһүм әмәлләри\n1. Салик шәхс Нимеји-шәбан ҝеҹәси дүнја ләззәтләриндән ҝөз јуммалы вә бу ҝеҹә елә әмәл етмәлидир ки, санки өмрүнүн сон ҝеҹәсидир, бу ҝеҹә дүнја илә видалашыр, бу ҝеҹәнин сәһәри Гијамәт баш верәҹәк. Бу үздән салик бу ҝеҹәнин битмәмәсини севсин.\n2. Нимеји-шәбанын ән мүһүм әмәлләриндән бири дә бу ҝеҹәјә аид төвсијә едилмиш намазлары гылмагдыр. Хүсусилә дә мин “Гул һувәллаһ”ла гыланан јүз рәкәтли намаз. Бу намазын фәзиләти сонра дејиләҹәк намазлардан үстүндүр.\n3. “Игбал” китабында нәгл олунан рәвајәтдә дејилир: Пејғәмбәр (с) бујурду: “Шәбан ајынын орта ҝеҹәси иди. Мән јатмышдым. Ҹәбраил назил олуб деди: Еј Муһәммәд! Белә бир ҝеҹәдә јатмысан? Дедим: Еј Ҹәбраил! Бу ҝеҹә һансы ҝеҹәдир? Деди: Еј Муһәммәд! Бу ҝеҹә шәбан ајынын орта ҝеҹәсидир. Јериндән галх!\nСонра мәни јеримдән галдырыб Бәги гәбиристанлығына тәрәф апарды. Бәгијә чатдыгда деди: Башыны галдыр. Чүнки бу ҝеҹә сәманын бүтүн гапылары: рәһмәт гапысы, разылыг гапысы, мәғфирәт гапысы, бағышланмаг гапысы, фәзл гапысы, төвбә гапысы, бәхшиш гапысы вә јахшылыг гапысы ачыгдыр. Аллаһ һејванларын бәдәниндәки түк вә јун сајы гәдәр инсанлары ҹәһәннәмдән хилас едәр. Бу ҝеҹә инсанларын өлүм вахты мәлум олар, ҝәлән илә гәдәр рузиси бөлүнәр, ил боју баш верәҹәк һадисәләр бу ҝеҹә тәгдир олар.\nЕј Муһәммәд! Һәр кәс Нимеји-шәбан ҝеҹәсини ојаг галса, ону тәкбир (Әллаһу әкбәр), тәсбиһ (субһанәллаһ), тәһлил (ла илаһә илләллаһ), дуа, намаз, Гуран гираәти, мүстәһәб намазлар гылмаг вә истиғфар етмәклә баша вурса, ҹәннәт онун јери олар, кечмиш вә ҝәләҹәк ҝүнаһлары бағышланар.\nЕј Муһәммәд! Һәр кәс шәбан ајынын орта ҝеҹәси 100 рәкәт намаз гылса вә онун һәр рәкәтиндән “Һәмд”дән сонра 10 дәфә “Гул һувәллаһу әһәд” сурәсини вә намаздан сонра 10 дәфә “Ајәтул-курсу”, 10 дәфә “Һәмд” сурәсини охуса вә 100 дәфә “субһанәллаһ” десә, Аллаһ онун ҹәһһәннәмә дүшмәсинә сәбәб олан јүз бөјүк ҝүнаһыны бағышлајар, охудуғу һәр бир сурә, дедији һәр тәсбиһ гаршысында ҹәннәтдә она бир гәср верәр, јүз нәфәр гоһум-әгрәбасы һаггында шәфаәт етмәсини гәбул едәр, һагг јолунун шәһидләринин савабында ону шәрик едәр, бу ајын оруҹ тутанларынын вә бу ҝеҹәнин ибадәт едәнләринин вердији саваб гәдәр она саваб верәр.\nБәс еј Мәһәммәд! Бу ҝеҹәни ојаг гал вә еһја сахла, өз үммәтинә тапшыр ки, бу ҝеҹәни ојаг галсынлар, ону ибадәт етмәклә баша вурсунлар, ибадәт етмәклә өзләрини Аллаһа јахын етсинләр. Чүнки шәбан ајынын орта ҝеҹәси шәрәфли ҝеҹәдир.\nЕј Муһәммәд! Мән сәнин јанында ҝәләндә ҝөјүн мәләкләри өз ајагларыны ҹүтләјиб намаз, тәсбиһ, рүку, сәҹдә вә зикрә мәшғул идиләр.\nЕј Мәһәммәд! Шәбан ајынын орта ҝеҹәси елә бир ҝеҹәдир ки, Мүтәал Аллаһ һәмин ҝеҹә дуа едәнләрин бүтүн дуаларыны гәбул едәр. Һәр ким бу ҝеҹә Аллаһдан бир шеј истәсә, Аллаһ онун истәкләрини верәр. Һәр ким бу ҝеҹә Аллаһдан бағышланмаг истәсә вә истиғфар етсә, Аллаһ ону бағышлајар. Һәр кәс бу ҝеҹә төвбә илә Аллаһын дәрҝаһына ҝәлсә, Аллаһ онун төвбәсини гәбул едәр.\nЕј Мәһәммәд! Һәр ким шәбан ајынын орта ҝеҹәсинин хејир-бәрәкәтиндән мәһрум олса, бөјүк хејирдән мәһрум олмушдур.”\n6. Аллаһын рәсулу (с) шәбан ајынын орта ҝеҹәси бу дуаны охујарды:\nӘллаһуммәгсим ләна мин хәшјәтикә ма јәһулу бәјнәна вә бәјнә мәсијәтик, вә мин таәтикә ма тубәллиғуна биһи ризванәк, вә минәл јәгини ма јәһуну әләјна биһи мусибәтуд-дунја. Әллаһуммә әмтина биәсмаина вә әбсарина вә гуввәтина ма әһјәјтәна, вәҹәлһул варисә минна, вәҹәл сарәна әла мән зәләмәна, вәнсурна әла мән адана, вә ла тәҹәл мусибәтәна фи динина, вә ла тәҹәлид-дунја әкбәрә һәммина, вә ла мәбләғә илмина, вә ла тусәллит әләјна мән ла јәрһәмна, бирәһмәтикә ја әрһәмәр-раһимин.Â\nБу рәвајәтин рависи диҝәр бир һәдисдә дејир: Пејғәмбәрин (с) сәһабәләриндән 30 нәфәри мәнә деди ки, Пејғәмбәр (с) бујурду: “Һәр ким шәбан ајынын орта ҝеҹәси бу намазы гылса, Аллаһ јетмиш рәһмәт нәзәри илә она бахар вә һәр бахышда онун ән кичији бағышланмаг олан истәкләрини јеринә јетирәр. Бу намазы гылан шәхс бәдбәхт адам олса вә Аллаһдан сәадәт вә хошбәхтлик истәсә, Аллаһ ән јахшы сәадәт вә хошбәхтлији она нәсир едәр. “Аллаһ (һәмин китабдан) истәдији шеји мәһв едәр, истәдијини дә сабит сахлајар. Китабын әсли (лөвһи-мәһфуз) Онун јанындадыр.” О шәхсин ата вә анасы ҹәһәннәм әһлиндән олса, Аллаһ онлары ҹәһәннәмдән чыхарар –бу шәртлә ки, Аллаһа шәрик гошмамыш олсунлар. Һәр ким бу намазы гылса, Аллаһ онун бүтүн һаҹәтләрини јеринә јетирәр, ҹәннәтдә она һеч бир ҝөзүн ҝөрмәдији, һеч бир гулағын ешитмәдији немәтләр һазырлајар.\nАнд олсун мәни һагг олараг пејғәмбәрлијә мәбус едән кәсә, һәр ким бу намазы гылса вә бу намазы гылмагда нијјәти Мүтәал Аллаһа јахынлашмаг олса, Аллаһ һәмин ҝеҹәни ибадәтлә мәшғул олан бүтүн кәсләрин савабындан ону да бәһрәләндирәр, әмәлләри јазан мәләкләрә әмр едәр ки, она саваб јазсынлар, ҝүнаһларыны силсинләр, һәтта онун үчүн һеч бир ҝүнаһ галмасын. Ҹәннәтдә өз јерини ҝөрмәјинҹә дүнјадан ҝетмәз, Аллаһ мәләкләрини онунла ҝөрүшмәк вә она салам вермәк үчүн ҝөндәрәр. Гијамәт ҝүнү севимли јахшы инсанларла мәһшәрә ҝәләр. Бир ил баша чатмаздан габаг вәфат етсә, шәһид кими дүнјадан ҝедәр, јетмиш мин мүвәһһиди шәфаәт етмәк она иҹазә вериләр.\nБәдбәхт адамдан башга һеч ким шәбанын орта ҝеҹәсинин сәһәрә гәдәр ојаг галыб ибадәт етмәјә сүстлүк ҝөстәрмир.”Â\nСејид Јәһја ибн Һүсејн “Әмали” китабында мөвламыз һәзрәт Әмирәлмөминин Имам Әлидән (ә) рәвајәт етмишдир ки, о һәзрәт бујурду: “Аллаһын рәсулу бујурду: Һәр ким шәбан ајынын орта ҝеҹәсини 1000 “Гул һувәллаһ” сурәси илә 100 рәкәт намаз гылса, гәлбләрин өлдүјү ҝүн онун гәлби өлмәз, јүз мәләкин ону Аллаһын әзабындан пәнаһ вердијини ҝөрмәјинҹә дүнјадан ҝетмәз, отуз мәләк она ҹәннәт мүждәси верәр, отуз мәләк ону шејтанын шәриндән горујар, отуз мәләк ҝеҹә-ҝүндүз онун үчүн бағышланмаг истәјәр вә истиғфар едәр, он мәләк дә онунла дүшмәнчилик едәнлә дүшмәнчилик едәр.”\nТүғјанкар нәфслә сөһбәт\nБурада мәним сөзүм беләдир: Еј бичарә! Ҝүнаһлар зәнҹириндә олан нәфсинә рәһм ет! Одун јүкү кими чијниндә дашыдығын бу бөјүк ҝүнаһлар үчүн бир чарә ет! Чүнки бу ҝүнаһлар сәнин бәдбәхтлијин вә һәлакәтинә сәбәб олур. Бир ҝүн ҝәләҹәк ки, гачмаг үчүн јол ахтараҹагсан, лакин јол тапа билмәјәҹәксән вә сорушаҹагсан: гачмаг үчүн јол һарададыр? Хејир, о ҝүн һеч бир сығынаҹаг вә гачыш јолу јохдур, сығынаҹаг вә чыхыш јолу јалныз Аллаһын дәрҝаһыдыр. О, инсаны бүтүн габагкы вә сонракы әмәлләриндән хәбәрдар едир:\n“Мәһз о ҝүн инсан: “Гачыб ҹан гуртармаға јер һарададыр?” – дејәҹәкдир. Хејр, (о ҝүн) һеч бир сығынаҹаг олмајаҹагдыр! О ҝүн дураҹаг (пәнаһ апарылаҹаг) јер анҹаг Рәббинин һүзурудур! О ҝүн инсана өнҹә етдији вә сонраја гојдуғу нә варса хәбәр вериләҹәкдир!”Â\nИнсафла өз нәфсини мүһакимә ет вә соруш: Аллаһын вәдәләринә, Гијамәт ҝүнүнә, әмәлләрә ҝөрә ҹәза вә саваб верилмәсинә иман ҝәтирмисән ја јох? Аллаһ пејғәмбәрләринин горхудан јахаларыны параладығы, Аллаһ өвлијаларынын горхудан сүмүкләринин титрәдији, тәгвалыларын јадына дүшдүкдә пәришан олдуглары, өзләриндән ҝетдикләри дајанаҹаг вә јохушлардан хәбәрин вар ја јох? Сәнин һансы әминлијин вә сығынаҹағын вардыр? Мәсум пејғәмбәрләрин вә пак мәләкләрин горхдуғу шејләрдән сән амандасанмы? Сән онларын ҝөрмәдији бир шеји ҝөрүрсәнми? Онларын етмәдији һансыса бир јахшы әмәли етмисәнми?! Онлардан олмајан тәгваја саһибсәнми?! Ја Аллаһын мәкриндән амандасан? Һалбуки, бујурур:Â\n“Аллаһын мәкриндән (ҹәзаландыраҹағындан) јалныз зијана уғрајанлар өзләрини аманда биләр.”\nÖз ишин барәдә дүшүн вә о ҝүндән горх ки:\n“Руһун (Ҹәбраилин) вә мәләкләрин сәф-сәф дураҹағы ҝүн Рәһманын изин вердији кимсәләрдән башга һеч кәс данышмајаҹаг, данышан да доғруну дејәҹәкдир!”\nİнди сән һансы дәстәдәнсән? Аллаһын изин вә иҹазә вердији кәсләрдәнсән? Ја онлара белә хитаб олунан:Â\n“Орада зәлил (мәјус) вәзијјәтдә дуруб галын вә Мәнә һеч бир шеј демәјин!”\nИнди Аллаһын бу кичик әмәлә (Нимеји-шәбан ҝеҹәси гылынан јүз рәкәт намаз) ҝөрә вердији саваб барәдә дүшүн. Мүдрик вә ағыллы инсан бу ишдә тәнбәллик вә сәһләнкарлыг едәрми?\nÖз нәфсинә мүраҹиәт едәрәк де: Еј Аллаһын (ҹәллә ҹәлалуһ) вәдләринә иман ҝәтирдијини иддиа едән нәфс, һарадасан? Һарадасан ки, ҝәлиб сәнин хејринә олан бүтүн бу мәнфәәтләри вә дәјәрли бәһрәләри апарасан? Дүнјан ризг-рузиси, вар-дөвләти бу немәтләрин гаршысында бир мис сиккәјә дәјәрми? Сәнә вәд едилмишдир ки, бу ҝеҹә бир тәсбиһин гаршысында сәнә ҹәннәтдә бир гәср бағышласынлар. Сән бу гәсрин гијмәт вә дәјәрини билирсәнми? Түкдән назик мин нөгтәјә бах, ҝөр Аллаһын бәндәисән нәзәринин әндазәси сәнин ағыл тәрәзиндә нә гәдәрдир? Бу онун мигдар вә әндазәсини билән бир кәс вармы?\nИнди өзүнә бир нәзәр сал! Дүнја мәсәләләринә нә гәдәр һәрис олдуғуна бах. Ҝөр, ахирәт немәтләри илә мүгајисәдә һеч бир дәјәри олмајан дүнја малыны итирдикдә неҹә һәсрәт чәкирсән? Ҝөр, дәјәрсиз дүнја малыны әлдән вердикдә неҹә аһ чәкирсән, тәәссүфләнирсән?! Сәнин ахирәтә рәғбәтсизлијин вә дүнја һәјатына мејлинин сәбәби гејб аләминә вә Гијамәт ҝүнүнә иманын зәифлијиндән башга бир шејдирми?\nƏҝәр беләдирсә, онда вај олсун сәнә! Бил ки, сән Аллаһа, мәләкләрә, сәмави китаблара, илаһи пејғәмбәрләрә вә Гијамәт ҝүнүнә иман ҝәтирмәмисән. Бундан сонра узаг азғынлыгда вә ашкар зијанда олаҹагсан. Өзүнү Аллаһын имансыз кафирләрә вәд етдији ҹәһәннәм одуна һазырла. Чүнки азаҹыг зәифлик вә горху илә һәмин зәиф иманыны да итирәҹәксән. Хүсусилә дә өлүм вахты инсанын ағыл вә һисләри гарышыр, иман мөһкәм олмаса, зәиф иманлара әмин олмаг олмаз вә зәиф иманлар өлүм ајағында күфрә чеврилир.\nОна ҝөрә дә сағлам олдуғун вахтлар бәла вә чәтинлијә һазыр ол, сағлам олдуғун ҝүн хәстә олаҹағын ҝүнә һазырлаш. Мөһләтин варкән фүрсәти гәнимәт бил, Аллаһын мәләкләри ҹаныны алмаға ҝәләркән онлардан бир саат мөһләт истәдикдә, гәбул етмәјәҹәкләр, бир анлыг мөһләтә дә разы олаҹагсан, лакин буна наил ола билмәјәҹәксән.\nБәс, өзүнә ниҹат вермәк үчүн бу әмәлләри јеринә јетир, бу ҝүҹлү васитәләрдән јапыш, ән мөһкәм әмәлләрә пәнаһ апар вә бу шәрафәтли вахтларда дәниздә гәрг олан кәсләр кими дуа ет, одда јанан адамлар кими Аллаһы чағыр, Аллаһын өвлијалары вә достлары васитәсилә Она тәрәф әлини узат. Аллаһ бағышлајандыр вә Она пәнаһ ҝәтирмиш, өвлијаларыны васитә етмиш чарәсиз бәндәләрини бағышлајыр. Ҝөр, бу ҝеҹә ачылмыш сүфрәләрә һансы гапыдан дахил олмалысан? Бу гапынын ады сәнин гулағына чатыр. Аллаһын Рәһмәт вә разылыг гапысындан дахил олурсан? Ја мәғфирәт вә төвбә гапысындан? Ја фәзл вә јахшылыг гапысындан? Ја немәт вә бәхшиш гапысындан?\nҺәр кәс о гапыдан дахил ола билр ки, өзү мүмкүн гәдәр о сифәтдән бәһрәләнмиш олсун.\nРәһмәт гапысындан сәнин бәһрән будур ки, Аллаһын гафил вә хәбәрсиз бәндәләринә рәһм едәсән, онларын гәфләт вә хәбәрсизлик тозуну меһрибанлыг вә мәһәббәтлә јанашы олан нәсиһәтинлә онлардан тәмизләјәсән, онлары гәфләтдән ајылдыб Аллаһын јолуна ҝәтирәсән, ҝүнаһкар шәхсләрә әзаб-әзијјәт ҝөзү илә бахмајасан, үстәлик, рәһмәт ҝөзү илә бахасан, дүнјанын бүтүн ҝүнаһларыны өз ҝүнаһларын кими биләсән, баҹардығын гәдәр онларын ҝүнаһлардан узаг олмасына сәј едәсән ки, ҝүнаһкар бәндәләр Аллаһын гәзәбинә дүчар олмасын, Онун рәһмәтиндән узаг олмасын. Баҹардығын гәдәр еһтијаҹы оланларын еһтијаҹыны јеринә јетирәсән, гоншуларын арасында касыб варса, онун касыблығыны арадан галдырасан. Онларын еһтијаҹларыны арадан галдырмаға гадир дејилсәнсә, онлар үчүн дуа ет вә онларла һәмдәрд олдуғуну билдир.\nРазылыг гапысындан сәнин бәһрән будур ки, Аллаһын разылығына разы оласан, бүтүн һалларда Пәрвәрдиҝарын разылығыны истәјәсән. Чүнки бу ики сифәт бир-биринин лазым-мәлзумудур. Чох асанлыгла вә тез ҹамаатдан разы ол, онлара гаршы кобуд вә бәхәхлаг олма.\nМәғфирәт вә бағышланмаг гапысындан сәнин бәһрән будур ки, ҝүнаһкар олдуғун гәдәр истиғфарын бүтүн шәртләринә риајәт етмәклә бағышланмаг диләјәсән. Ҹамаатдан һагларында зүлм етдијин гәдәр үзрхаһлыг едәсән, бир кәс сәндән үзр истәсә, онун үзрүнү гәбул едәсән.\nТөвбә гапысындан сәнин бәһрән будур ки, кечмиш вахтларда ҹамаатын вә Рәбинин һаггында мүртәкиб олдуғун ҝүнаһ вә писликләри бир даһа тәкрар етмәјәсән, етдијин бүтүн ҝүнаһ вә писликләрин әвәзини чыхмаға тәлаш едәсән.\nФәзл гапысындан сәнин бәһрән будур ки, ибадәтләриндә тәкҹә ваҹиб әмәлләрлә кифајәтләнмәјәсән, ҹамаатла әдаләт вә бәрабәрлик әсасында рәфтарындан әлавә, онлара јахшылыг етмәјә сәј едәсән, һәтта чалышасан ки, сәнин онлара хејир вә јахшылығын, онларын сәнә јахшылығындан даһа чох олсун, бири сәни саламладығы заман сәнин ҹавабын онун саламындан даһа јахшы олсун, ја ән азындан онун ејни кими ҹаваб вер.\nЈахшылыг гапысындан сәнин бәһрән будур ки, Аллаһа елә пәрәстиш вә ибадәт едәсән ки, санки Ону ҝөрүрсән, чүнки сән ону ҝөрмәсән дә О мүтләг сәни ҝөрүр, сәнин әмәлләрин онун нәзәри алтындадыр вә һәр кәс сәнә пислик етсә, јахшылыг едәсән, сәнин һаггында зүлм етмиш кәси бағышлајасан, сәнинлә әлагәни кәсән адамла әлагә јарадасан.\nБәхшиш гапысындан сәнин бәһрән будур ки, бүтүн варлығыны Аллаһын јолунда фәда едәсән, чүнки Мүтәал Аллаһ буна лајигдир. Ҹамаата фајда вә хејрини артырасан. Әлбәттә, бу ишиндә (Аллаһын разылығындан башга) һеч бир гәрәз вә мәгсәд ҝүдмәјәсән.\nБу гапылар бүтүн ҝеҹәләрдә ачыгдыр, лакин Нимеји-шәбан ҝеҹәси хүсуси шәкилдә ачыгдыр. Инди ҝөр, һансы гапыдан Аллаһын дәрҝаһына дахил олурсан? О гапынын фәзиләт вә дәјәри, сәнин о гапыдан бәһрән мигдарында өз кәрәмини ҝөстәр, бу сифәтләри кәсб етмәк үчүн ибадәтин сурәт вә чәрчивәсиндән артыг тәлаш ет. Чүнки бу сифәтләрә јијәләнмиш бәндәнин бир рәкәт намазынын нуру һәмин сифәтләрә саһиб олмајан бәндәнин гылдығы мин рәкәт намазын нурундан чохдур.\nНүмунә үчүн белә бир мисал ҝәтирәк: Өзү фәзл вә бәхшиш саһиби, немәтләри бүтүн мөвҹудата шамил олан лүтфкар Аллаһ фәзл сифәтинә малик олан кәслә Өз әдаләти әсасында дејил, фәзл вә лүтфү әсасында рәфтар едир. Јәни онун азаҹыг әмәлинә һесаба ҝәлмәјән чохлу саваб верир, онун ҝүнаһлары нечә гат һәсәнәјә вә јахшы ишә чевирир.


Q=6	C=0	SS=0	LS=0	PS=2	DC=4	LC=0	SD=0	BS=2	G0=35	G1=28	G2=12	DLID=az_RU	BODY=Иса Мәсиһ һәјат чөрәјидир | Иса пејғәмбәрин һәјаты\nИса Мәсиһ һәјат чөрәјидир\nИСА МӘСИҺ ҜӨЈДӘН ҜӘЛӘН ҺӘГИГИ ЧӨРӘКДИР\nҸәлилә дәнизинин шәрг саһилиндә Иса Мәсиһ минләрлә адама мөҹүзә илә дојдурмуш вә ону падшаһ етмәк истәјән ҹамаатдан гачмышды. Һәмин ҝеҹә о, фыртыналы Ҹәлилә дәнизи үзәри илә ҝетмиш, сонра далғаларын үстү илә она тәрәф ҝәлән, амма тәрәддүд етдији үчүн суда батмаға башлајан Бутрусу хилас етмишди. О һәмчинин күләји јатырдыб шаҝирдләрини суја гәрг олмагдан гуртармышды.\nИнди Мәсиһ дәнизин гәрб саһилиндә — Кәфәрнаһум бөлҝәсиндәдир. Мөҹүзә илә чөрәк вердији адамлар онун јанына ҝәлиб сорушурлар: «Сән бура нә вахт ҝәлдин?» Лакин Иса пејғәмбәр бу адамлары мәзәммәт едиб дејир ки, онлар һавајы чөрәк јемәк истәдикләри үчүн ону ахтарырлар. О, онлары хараб олуб ҝедән гида үчүн јох, әбәди һәјат ҝәтирән вә даим галан гидадан өтрү чалышмаға сәсләјир. Буна ҝөрә о адамлар сорушурлар: «Нә едәк ки, Аллаһа хош ҝетсин?» (Јәһја 6:25—28).\nОла билсин, онлар Төвратда јазылан ишләр барәдә сорушурлар, амма Иса пејғәмбәр ән үлви иши нәзәрдә тутараг белә дејир: «Аллаһын ҝөндәрдији инсана иман етсәниз, Она хош ҝедәр». Иш орасындадыр ки, онун бүтүн мөҹүзәләринә бахмајараг, адамлар она иман ҝәтирмирләр. Она иман етмәк үчүн јенә дә әламәт истәјирләр: «Нә ҝөстәрә биләрсән? Бизим әҹдадларымыз сәһрада манна јејибләр, неҹә ки јазылыб: “Аллаһ онлара ҝөјдән чөрәк верди”» (Јәһја 6:29—31; Зәбур 78:24).\nИса Мәсиһ онларын әламәт истәмәләринә ҹаваб олараг, бүтүн мөҹүзәләрин әсил Мәнбәјини танытдырыр: «Муса сизә ҝөјдән ҝәлән һәгиги чөрәји вермәмишди. Ҝөјдән ҝәлән һәгиги чөрәји сизә инди Атам верир. Аллаһын вердији чөрәк ҝөјдән ҝәлән вә бәшәријјәтә һәјат верән инсандыр». Онлар Мәсиһин нә демәк истәдијини баша дүшмәдикләри үчүн дејирләр: «Аға, бизә һәмишә бу чөрәји вер» (Јәһја 6:32—34). Бәс пејғәмбәр һансы чөрәји нәзәрдә тутур?\nО изаһ едир: «Һәјат чөрәји мәнәм. Ардымҹа ҝәлән һеч вахт аҹмајаҹаг вә мәнә иман едән әсла сусамајаҹаг. Амма дедијим кими, сиз мәни ҝөрсәниз дә инанмырсыныз... Мән өзүмүн јох, мәни ҝөндәрәнин ирадәсини јеринә јетирмәк үчүн ҝөјдән ҝәлмишәм. Мәни ҝөндәрәнин ирадәси исә будур ки, Онун мәнә вердији адамлардан һеч бирини итирмәјим, ахырынҹы ҝүндә онлары дирилдим. Бәли, Атамын ирадәси будур ки, Оғулу гәбул едиб она иман едән һәр кәс әбәди һәјата говушсун» (Јәһја 6:35—40).\nОнлар бу сөзләри ешидәндә гәзәбләниб дејинмәјә башлајырлар. О, нәјә әсасән «мән ҝөјдән ҝәлмиш чөрәјәм» дејир? (Јәһја 6:41). Ҹамаат үчүн о, Ҹәлиләнин Насирә шәһәриндән олан ади инсан өвладыдыр. Онлар наразылыгла дејирләр: «Мәҝәр бу, Јусифин оғлу Иса дејил? Биз онун атасыны да, анасыны да јахшы таныјырыг» (Јәһја 6:42).\nИса пејғәмбәр ҹаваб верир: «Бәсдирин дејиндиниз. Әҝәр мәни ҝөндәрмиш Атам ҹәлб етмәсә, һеч ким мәним ардымҹа ҝәлә билмәз. Мән ахырынҹы ҝүндә о адамы дирилдәҹәјәм. Пејғәмбәрләрин китабында да јазылыб: “Онларын һамысы Јеһовадан елм алаҹаг”. Атамы динләјиб Ондан елм алмыш һәр бир адам ардымҹа ҝәлир. Атаны јалныз Онун јанындан ҝәлән ҝөрүб, ондан башга һеч ким ҝөрмәјиб. Атаны о ҝөрүб. Ешидин вә аҝаһ олун, иман едән әбәди һәјата говушаҹаг» (Јәһја 6:43—47; Әшија 54:13).\nИса пејғәмбәр Никодемлә данышанда да әбәди һәјатын инсан Оғлуна иман етмәкдән асылы олдуғуну демишди: «Она [Аллаһын јеҝанә Оғлуна] иман едәнләр мәһв олмасын, онларын әбәди һәјаты олсун» (Јәһја 3:15, 16). Инди исә Иса Мәсиһ бөјүк груп инсанын гаршысында дејир ки, онларын әбәди һәјаты алмаларында онун бөјүк ролу вар. Нә манна, нә дә Ҹәлиләдәки ади чөрәк буну тәмин едә билмәз. Бәс әбәди һәјаты неҹә әлдә етмәк олар? Мәсиһ сөзләрини тәкрарлајыр: «Мән һәјат чөрәјијәм» (Јәһја 6:48).\nҜөјдән ҝәлмиш чөрәк барәдә сөһбәт бурада гуртармыр. Иса Мәсиһ Кәфәрнаһум синагогунда өјрәдәркән бу сөһбәт кулминасија нөгтәсинә чатыр.\nИса пејғәмбәрин бир аз әввәлки ишләрини нәзәрә алсаг, нәјә ҝөрә ҹамаатын ондан јенә әламәт истәмәси јерсиздир?\nИса пејғәмбәрин ҝөјдән ҝәлмиш чөрәк олдуғуну ешидән јәһудиләр неҹә мүнасибәт ҝөстәрирләр?\nНәјә ҝөрә Мәсиһин данышдығы чөрәк маннадан вә ади чөрәкдән үстүндүр?


Q=14	C=0	SS=0	LS=14	PS=0	DC=0	LC=0	SD=0	BS=1	G0=0	G1=0	G2=0	DLID=az_RU	BODY=Сурија ордусу гүввәләри Америка ишғалчы гүввәләринин 6 һәрби карваныны Гамышлыја бурахмады\nnoyabr 14, 2021 - 7:53 PM Хәбәрин коду : 1198500 Мәнбә : АБНА Хәбәр Аҝентлији Link:\nСурија ордусунун нәзарәт-бурахылыш мәнтәгәси Әл-Вәфа мејданында олан 5 АБШ һәрби машын карванына мане олуб вә онларын Һәсәкә вилајәтинин Гамышлы шәһәринә дахил олмасына иҹазә вермәјибләр.\nӘһли-Бејт (әлејһимус сәлам) – Хәбәр Аҝентлији АБНА-нын вердији мәлумата әсасән, Сурија ордусу АБШ-а мәхсус һәрби лоҝистика карванынын Суријанын шимал-шәргиндәки Һәсәкә вилајәтинин Гамышлы шәһәринә дахил олмасына мане олуб.\nЈерли мәнбәләр Суријанын рәсми Хәбәр Аҝентлији САНА-ја билдирибләр ки, Сурија ордусунун нәзарәт-бурахылыш мәнтәгәси Әл-Вәфа мејданында олан 5 АБШ һәрби машын карванына мане олуб вә онларын Һәсәкә вилајәтинин Гамышлы шәһәринә дахил олмасына иҹазә вермәјибләр.\nГејд едәк ки, Сурија Демократик Гүввәләри (СДГ) Суријанын шәргиндә вә шимал-шәргиндә јерләшән АБШ террорчу ордусуна бағлы милисләрдир.\nСон ики илдә АБШ даһа чох әсҝәр вә техника ҝөндәрмәклә Суријанын нефтлә зәнҝин бөлҝәләриндә мөвҹудлуғуну артырыб вә Сурија халгындан даһа чох нефт оғурламаға башлајыб.\nСурија һөкумәти дәфәләрлә бәјан едиб ки, Суријанын шәргиндә вә шимал-шәргиндә АБШ-ын бу јараглылары вә террорчу күрд үнсүрләринин нефти таламагдан башга һеч бир мәгсәди јохдур вә гејри-гануни варлыгларына сон гојаҹаглар.\nАБШ өтән илин августунда Суријанын шималындакы күрд груплары илә мүгавилә имзалајыб.


Q=17	C=13	SS=6	LS=2	PS=4	DC=2	LC=0	SD=0	BS=1	G0=42	G1=26	G2=10	DLID=az_RU	BODY=Чыхыш 26 | Онлајн Мүгәддәс Китаб | Јени дүнја тәрҹүмәси\nМүгәддәс чадыр (1—37)\nЧадырын гумашы (1—14)\nЧәрчивәләр вә алтлыглар (15—30)\n26 Мүгәддәс чадыры+ зәриф кәтан ипликдән, ҝөј вә ал-гырмызы ипликдән, бәнөвшәји јундан тохунмуш он парча гумашдан дүзәлдин. Үзәринә кәрруб тәсвирләри ишләјин.+ 2 Һәр парча 28 гулаҹ* узунлуғунда, 4 гулаҹ* ениндә олмалыдыр. Онларын һамысы ејни өлчүдә олмалыдыр.+ 3 Парчалары беш-беш бир-биринә бирләшдирин. 4 Алынан һәр ики парчанын гырағына, парчаларын бир-биринә бирләшәҹәји јерә ҝөј ипликдән илҝәкләр тикин, 5 һәр парчаја 50 илҝәк. Онлары елә тикин ки, парчалар бирләшәндә гаршы-гаршыја олсунлар. 6 Гызылдан 50 гармаг дүзәлдин вә онларла ики парчаны бирләшдирин ки, бүтөв бир чадыр әмәлә ҝәлсин.+ 7 Һәмчинин чадырын өртүјү үчүн кечи түкүндән+ 11 парча гумаш дүзәлдин.+ 8 Һәр парча 30 гулаҹ узунлуғунда, 4 гулаҹ ениндә олмалыдыр. Он бири дә ејни өлчүдә олмалыдыр. 9 Беш парчаны бир бирләшдирин, алты парчаны бир. Чадырын габаг тәрәфиндә алтынҹы парчаны гатлајын. 10 Һәр ики һиссәнин гырағына дүшән золағын кәнарына, һиссәләрин бирләшдији јерә 50 илҝәк тикин. 11 Мисдән 50 гармаг дүзәлдин вә илҝәкләрә салыб өртүјү бирләшдирин ки, бүтөв парча алынсын. 12 Өртүјүн артыг галан һиссәләрини салладарсыныз. Золағын артыг галан јарысыны чадырын архасындан салладын. 13 Јан тәрәфләрдән бир гулаҹ узунлуғунда артыг галан парча да саллансын, елә ки, чадыры өртсүн. 14 Бундан әлавә, өртүјүн үстүндән салмаг үчүн гырмызы бојанмыш гоч дәрисиндән, онун да үстүндән салмаг үчүн суити дәрисиндән өртүк дүзәлдин.+ 15 Чадыр үчүн акасија ағаҹындан дикинә гојулаҹаг чәрчивәләр дүзәлдин.+ 16 Һәр чәрчивә он гулаҹ узунлуғунда вә гулаҹ јарым ениндә олмалыдыр. 17 Һәр чәрчивәдә јанашы ики чыхынты олмалыдыр. Чадырын бүтүн чәрчивәләри белә дүзәлдилмәлидир. 18 Чадырын ҹәнуб тәрәфи үчүн, јәни ҹәнуба бахан тәрәфи үчүн 20 чәрчивә дүзәлдин. 19 Бу 20 чәрчивәнин алтына гојмаг үчүн ҝүмүшдән ојуглу 40 алтлыг дүзәлдин, һәр чәрчивәнин ики чыхынтысы үчүн ики алтлыг.+ 20 Чадырын диҝәр тәрәфи, шимала бахан тәрәфи үчүн 20 чәрчивә 21 вә ҝүмүшдән ојуглу 40 алтлыг дүзәлдин, һәр чәрчивәнин ики чыхынтысы үчүн ики алтлыг. 22 Чадырын гәрбә бахан арха тәрәфи үчүн 6 чәрчивә дүзәлдин.+ 23 Чадырын ики арха күнҹүндә дајаг олаҹаг ики чәрчивә дүзәлдин. 24 Онлар ашағыда башлајан вә јухарыда, биринҹи һалганын јанында бирләшән ики бәрабәр һиссәдән ибарәт олмалыдыр. Чәрчивәләрин икиси дә бу ҹүр олмалыдыр. Бунлар күнҹ дајағыдыр. 25 Беләҹә, 8 чәрчивә, һәрәсинин дә алтында ики дәнә олмагла 16 ојуглу ҝүмүш алтлыг олмалыдыр. 26 Акасија ағаҹындан шүвүлләр дүзәлдин: чадырын бир тәрәфиндәки чәрчивәләр үчүн 5 шүвүл,+ 27 о бири тәрәфиндәки чәрчивәләр үчүн 5 шүвүл, гәрбә бахан арха тәрәфдәки чәрчивәләр үчүн дә 5 шүвүл. 28 Чәрчивәләрин ортасындан кечән шүвүл бир башдан о бири баша узанмалыдыр. 29 Чәрчивәләрин үстүнә гызыл чәкин.+ Һалгаларыны гызылдан дүзәлдин. Шүвүлләр бу һалгалардан кечәҹәк. Шүвүлләрин дә үстүнә гызыл чәкин. 30 Чадыры сәнә дағда ҝөстәрилән нүмунәјә әсасән дүзәлдин.+ 31 Ҝөј вә ал-гырмызы ипликдән, бәнөвшәји јундан вә зәриф кәтан ипликдән пәрдә+ тохујун, үзәринә кәрруб тәсвирләри ишләјин. 32 Онлары акасија ағаҹындан олан, үстү гызылла өртүлмүш сүтунлардан асын. Сүтунлар ојуглу ҝүмүш алтлыглар үстүндә дурмалы, гармаглары гызылдан олмалыдыр. 33 Пәрдәни гармагларын алтындан асын вә Шәһадәт сандығыны+ ҝәтириб пәрдәнин архасына гојун. Пәрдә Мүгәддәс јерлә+ Ән мүгәддәс јери ајыраҹаг.+ 34 Ән мүгәддәс јердә Шәһадәт сандығынын гапағыны онун ағзына гојун. 35 Масаны пәрдәнин бајыр тәрәфинә гојун. Чадырын ҹәнуб тәрәфиндә, маса илә үзбәүз чырагданы гојун;+ маса исә шимал тәрәфдә олмалыдыр. 36 Чадырын ҝиришинә асмаг үчүн ҝөј вә ал-гырмызы ипликдән, бәнөвшәји јундан вә зәриф кәтан ипликдән пәрдә тохујун.+ 37 Пәрдә үчүн акасија ағаҹындан беш сүтун дүзәлдин, үстүнә гызыл чәкин. Гармаглары гызылдан олмалыдыр. Сүтунлар үчүн мисдән ојуглу беш төкмә алтлыг дүзәлдин.\n^ 12,5 м. Б14 әлавәсинә бах.\n^ 1,8 м. Б14 әлавәсинә бах.


Q=5	C=2	SS=0	LS=0	PS=2	DC=0	LC=0	SD=0	BS=0	G0=32	G1=18	G2=5	DLID=az_RU	BODY=«Ахыр ки, говушдуг!» — Һәјат һекајәси | Линда вә Сали Онг\n(Нәгл етди Линда вә Сали Онг)\nЛинда: Он ики јашым оланда анамдан өјрәндим ки, сән демә, өвладлыға верилмиш кичик баҹым вар. Мәнә чох мараглы иди: ҝөрәсән, о да мәним кими кар доғулуб? Амма мән баҹымын ким олдуғуну билмәдән бөјүдүм.\nСали: Хәбәрим јох иди ки, мәни өвладлыға ҝөтүрүбләр. Ана сајдығым гадын мәни аҹымадан дөјүрдү, мәнимлә гул кими давранырды. Беләҹә, мән бәдбәхт вә тәнһа бөјүдүм. Кар олан бир гыз үчүн бу, әлавә бир дәрд иди. Сонра Јеһованын Шаһидләри илә таныш олдум вә онлар мәнә Аллаһын Кәламыны өјрәтмәјә башладылар. Анам буну биләндә мәни кәмәрлә о ки вар дөјдү, сонра гапынын гыфылларыны дәјишдириб мәни евә килидләди. Ијирми јашымда евдән гачдым. Сағ олсун Јеһованын Шаһидләри, гапыларыны үзүмә ачдылар. 2012-ҹи илин әввәли вәфтиз олдум.\nЛинда: Ијирми јашым оланда Јеһованын Шаһидләри мәнә Мүгәддәс Китаб дәрсләри кечмәјә башладылар. Бундан сонра Ҹакартада кечирилән бөјүк топлантылара ҝетмәјә башладым. Програм жест дилинә тәрҹүмә олунурду. Топлантыда диҝәр кар инсанларла, о ҹүмләдән Шимали Суматрада јашајан Сали илә таныш олдум. Билмирәм нијә, амма она јаман ганым гајнады.\nСали: Линдајла мән јахын рәфигә олдуг. Ҝөрүрдүм ки, биз бир-биримизә охшајырыг, амма буна елә дә әһәмијјәт вермирдим.\nЛинда: 2012-ҹи илин август ајында, вәфтизимдән бир ҝүн әввәл бирдән-бирә үрәјим баҹымы тапмаг истәји илә чырпынды. Јеһоваја јалварыб дедим: «Нә олар, гој баҹымы тапым. Она Сәнин һаггында данышмаг истәјирәм». Үстүндән чох кечмәмиш анама ҝөзләнилмәдән баҹым һаггында мәлуматы олан бир нәфәрдән месаж ҝәлди. Бу вә бундан сонра зәнҹирвари баш верән һадисәләр Сали илә әлагә јаратмағыма ҝәтириб чыхарды.\nСали: Линда мәнә онун доғма баҹысы олдуғуму дејәндә дәрһал тәјјарәјә миниб онунла ҝөрүшмәк үчүн Ҹакартаја ҝетдим. Һава лиманында јохланышдан кечәндән сонра Линданы, анамы, атамы вә о бири бөјүк баҹымы ҝөрдүм. Онлар мәни гаршыламаға ҝәлмишдиләр. Һәјәҹандан бүтүн бәдәним титрәјирди. Һамымыз өпүшүб гуҹаглашдыг. Анам исә мәни бағрына басыб бурахмаг истәмирди. Ҝөз јашларымызы сахлаја билмирдик. Анамла атам мәни өвладлыға вердикләринә ҝөрә ағлаја-ағлаја мәндән үзр истәјәндә, биз јенидән гуҹаглашыб ағлашдыг.\nЛинда: Фәргли тәрбијә алдығымыз үчүн вәрдишләримиз вә хүсусијјәтләримиз мүхтәлиф иди, буна ҝөрә дә ҝүзәштә ҝетмәји өјрәнмәли олдуг. Буна бахмајараг, бир-биримизи чох истәјирик.\nСали: Инди мән Ҹакартада, Линда илә бирликдә јашајырам. Биз ејни жестдилли јығынҹаға ҝедирик.\nЛинда: Биз 20 илдән чох ајры галдыг. Амма Јеһова Аллаһын көмәјилә, ахыр ки, говушдуг!


Q=5	C=5	SS=2	LS=0	PS=0	DC=1	LC=0	SD=0	BS=3	G0=158	G1=123	G2=51	DLID=az_RU	BODY=Виҹданыны тәмиз сахла | Аллаһын мәһәббәти\nВиҹданыны неҹә тәмиз сахлаја биләрсән?\n«Виҹданынызы тәмиз сахлајын» (1 БУТРУС 3:16).\n1, 2. Компас нә үчүн зәрури ҹиһаздыр вә ону һансы мәнада виҹданла мүгајисә етмәк олар?\nҜӘМИЧИ уҹсуз-буҹагсыз океанда ҝәмисини сүрүр; сәјјаһ инс-ҹинс јашамајан бир сәһрадан кечир; тәјјарәчи өз тәјјарәсиндә ҝениш сәмада, булудларын үстүндән учур. Сәнҹә, бу адамлары бирләшдирән нәдир? Компас. Бу ади ҹиһазсыз онлардан һәр бири бөјүк чәтинлијә дүшәрди, хүсусилә дә башга мүасир техника олмасајды.\n2 Компас — сиферблатлы, магнитләшдирилмиш әгрәби шималы ҝөстәрән садә бир ҹиһаздыр. Дүз ишләјән компас, хүсусән әл алтында дәгиг хәритә варса, бәзән инсаны өлүмдән дә гуртара биләр. Бу ҹиһазы Јеһованын бизә вердији немәтлә — виҹданла мүгајисә етмәк олар (Јагуб 1:17). Виҹдан олмасајды, биз бу һәјатда тамамилә итиб-батардыг. Вәзифәсини дүзҝүн јеринә јетирән виҹдан, бизә һәјатда доғру јолу тапыб, о јолда јеримәјә көмәк едә биләр. Буна ҝөрә дә ҝәл ҝөрәк үмумијјәтлә виҹдан нәдир вә онун вәзифәси нәдән ибарәтдир. Һәмчинин ашағыдакы суаллары арашдыраг: 1) виҹданы неҹә тәрбијә етмәк олар? 2) Башгаларынын виҹданыны нәјә ҝөрә нәзәрә алмалыјыг? 3) Тәмиз виҹдан һансы фајданы ҝәтирир?\nВИҸДАН ВӘ ОНУН ВӘЗИФӘСИ\n3. «Виҹдан» кими тәрҹүмә олунмуш јунан сөзүнүн һәрфи мәнасы нәдир вә виҹдан биз инсанлара һансы надир имканы верир?\n3 Мүгәддәс Китабда ишләдилән виҹдан сөзүнүн јунанҹадан һәрфи мәнасы «өзүнүбилмә» демәкдир. Јер үзүндәки бүтүн варлыглардан фәргли олараг, Аллаһ биз инсанлара өзүмүзү дәрк етмәк габилијјәти вермишдир. Биз бир нөв өзүмүзә гырагдан баха вә әхлаг дәјәрләринә нә дәрәҹәдә ујғун олуб-олмадығымызы мүәјјән едә биләрик. Виҹдан дахили һаким кими, һәрәкәтләримизи, әһвал-руһијјәмизи вә гәрарларымызы јохлајыр. Виҹдан бизи пис ишләрдән хәбәрдар едир, јахшы әмәлләрә сәсләјир. Јахшы иш ҝөрдүкдә виҹданымыз раһат олур, пис иш тутдугда исә бизә әзаб верир.\n4, 5. а) Адәмлә Һәвванын виҹданы олдуғуну һарадан билирик вә Аллаһын ганунуну поздугларына ҝөрә онларла нә баш верди? б) Гәдимдә јашамыш салеһ адамларын өз виҹданларынын сәсинә һај вердикләрини һансы нүмунәләрдән ҝөрүрүк?\n4 Адәмлә Һәвва бу габилијјәтлә јарадылмышдылар. Ҝүнаһ ишләдикдән сонра утанмалары онларда виҹданын олдуғуну ҝөстәрир (Јарадылыш 3:7, 8). Әфсус ки, виҹдан әзабынын онлара бир хејри дәјмәди. Онлар билә-билә Аллаһын ганунуну позмушдулар. Онлар мәгсәдјөнлү шәкилдә Јеһова Аллаһа гаршы үсјана галхыб Онун дүшмәни олмушдулар. Камил олдуглары үчүн, Адәмлә Һәвва нә етдикләрини јахшы билирдиләр. Ҝеријә јол јох иди.\n5 Адәмлә Һәввадан фәргли олараг, бир чох гејри-камил инсан виҹданын сәсинә гулаг асмышдыр. Мисал үчүн, Аллаһын мөмин бәндәси Әјјуб демишди: «Салеһлијими горујаҹағам, әлдән вермәјәҹәјәм! Нә гәдәр ки сағам, үрәјим мәни гынамајаҹаг» * (Әјјуб 27:6). Әјјуб сөзүн әсил мәнасында виҹданлы адам иди. О, әмәлләриндә вә гәрарларында виҹданынын сәсинә гулаг асырды. Бу сәбәбдән Әјјуб архајынлыгла дејирди ки, виҹданы ону утандырмыр, һеч бир һәрәкәтинә ҝөрә иттиһам етмир. Инди исә Давудун нүмунәсинә диггәт јетирәк. Јеһованын мәсһ етдији Талут падшаһа гаршы һөрмәтсизлик етдијинә ҝөрә үрәји Давуду гынамаға башламышды (1 Ишмуил 24:5). Виҹдан әзабынын Давуда бөјүк фајдасы олду. Бу һадисәдән сонра о, һөрмәтсизлик етмәкдән чәкинирди.\n6. Аллаһын бүтүн бәшәријјәтә виҹдан әнамыны вердијини һарадан билирик?\n6 Бәс виҹдан әнамы јалныз Јеһованын хидмәтчиләринә мәхсусдур? Һәвари Булус Аллаһдан илһам алараг јазмышды: «Аллаһын ганунундан хәбәрсиз олан диҝәр халгларын адамлары ганунун тәләбләринә сөвги-тәбии әмәл едәндә ганунун үрәкләриндә олдуғуну ҝөстәрирләр, һалбуки ганундан хәбәрсиздирләр. Бу адамларын виҹданы онларла бәрабәр шаһидлик едир, дүшүнҹәләри онлары ја иттиһам едир, ја да онлара һагг газандырыр. Беләҹә, онлар ҝөстәрирләр ки, ганунун маһијјәти үрәкләриндә јазылыб» (Ромалылара 2:14, 15). Бәли, бу дахили һаким һәтта Јеһованын ганунларындан тамамилә бихәбәр оланлары да Онун принсипләринә ујғун һәрәкәт етмәјә тәшвиг едә биләр.\n7. Нәјә ҝөрә бәзи һалларда виҹданымыз бизә сәһв јол ҝөстәрир?\n7 Бунунла белә, бәзи һалларда виҹдан бизә дүз истигамәт ҝөстәрмир. Компасы магнитә јахын гојанда шимал гүтбүнү јох, башга истигамәти ҝөстәрир. Һәмчинин әл алтында дәгиг хәритә олмајанда бу ҹиһаз, демәк олар ки, дәјәрини итирир. Ејнилә дә, үрәјимизин худбин истәкләринин бизә тәсир етмәсинә јол версәк, виҹданымыз бизи сәһв истигамәтә јөнәлдәҹәк. Бундан башга, Аллаһын Кәламынын дәгиг рәһбәрлијинә әмәл етмәсәк, бир чох ваҹиб мәсәләләрдә јахшы илә писи ајырд едә билмәјәҹәјик. Доғрудан да, виҹданымызын бизә дүзҝүн истигамәт ҝөстәрмәси үчүн Јеһованын мүгәддәс руһунун рәһбәрлијинә еһтијаҹымыз вар. Һәвари Булус јазырды: «Виҹданым мәнимлә бәрабәр мүгәддәс руһ васитәсилә шаһиддир» (Ромалылара 9:1). Бәс биз неҹә әмин ола биләрик ки, виҹданымыз Јеһованын мүгәддәс руһунун рәһбәрлијинә ујғун фәалијјәт ҝөстәрир? Бунун үчүн виҹданы тәрбијә етмәк лазымдыр.\nВИҸДАНЫ НЕҸӘ ТӘРБИЈӘ ЕТМӘК ОЛАР?\n8. а) Үрәк виҹдана неҹә тәсир едә биләр вә гәрар гәбул едәркән илк нөвбәдә ким һагда дүшүнмәлијик? б) Мәсиһи нәјә ҝөрә виҹданынын раһат олмасы илә кифајәтләнмәмәлидир? (Һашијәјә бах.)\n8 Виҹданын сәсинә гулаг асараг гәрар гәбул етмәк нә демәкдир? Бәзиләри садәҹә өз фикирләринә вә һиссләринә әсасланараг гәрар гәбул едирләр. Сонра да дејирләр ки, вердикләри гәрар онларын виҹданыны нараһат етмир. Үрәјин истәкләри чох ҝүҹлү ола биләр вә виҹдана тәсир ҝөстәрә биләр. Мүгәддәс Китабда дејилир: «Үрәк ән бөјүк хаиндир, хатакардыр, ким ону анлаја биләр?» (Әрәмја 17:9). Она ҝөрә дә үрәјин истәкләри биринҹи јердә олмамалыдыр. Биз илк нөвбәдә Јеһова Аллаһын үрәјини севиндирмәк барәсиндә дүшүнмәлијик *.\n9. Аллаһ горхусу нәдир вә гәрар гәбул едәркән о, бизә неҹә тәсир етмәлидир?\n9 Әҝәр гәрар һәгигәтән дә тәрбијә едилмиш виҹдана әсасән верилибсә, онда бу гәрарда шәхси истәкләр јох, Аллаһ горхусу ҝөрүнәҹәк. Бир нүмунәјә бахаг. Аллаһа садиг вали Нәһәмјанын Јерусәлим ҹамаатындан верҝи јығмаға ихтијары вар иди. Лакин о, бу һүгугундан истифадә етмирди. О, Аллаһын халгына зүлм едиб Јеһованы наразы етмәк истәмирди. О, белә демишди: «Мән... Аллаһдан горхдуғум үчүн белә етмирдим» (Нәһәмја 5:15). Аллаһ горхусу, јәни Сәмави Атамызы наразы етмәмәк истәји чох ваҹибдир. Гәрар гәбул едәркән бу ҹүр горху бизи Аллаһын Кәламында рәһбәрлик ахтармаға тәшвиг едәҹәк.\n10, 11. Спиртли ичкиләрлә бағлы Мүгәддәс Китабда һансы принсипләр вар вә орадакы принсипләрә риајәт етмәк үчүн Аллаһдан рәһбәрлији неҹә ала биләрик?\n10 Мисал үчүн, спиртли ички мәсәләсинә бахаг. Мәҹлисләрдә бир чохумуз белә бир суал гаршысында дуруруг: ичим, ичмәјим? Әввәла биз виҹданымызы өјрәтмәлијик. Мүгәддәс Китабда ички илә бағлы һансы принсипләр вар? Аллаһын Кәламында бир аз ички ичмәк гадаған едилмир. Мүгәддәс Китаб шәраб бәхшишинә ҝөрә Јеһованы вәсф едир (Зәбур 104:14, 15). Амма сәрхошлуғу вә кеф мәҹлисләрини гадаған едир (Лука 21:34; Ромалылара 13:13). Үстәлик, сәрхошлуг орада әхлагсызлыг кими ҹидди ҝүнаһларла бир ҹәрҝәјә гојулур * (1 Коринфлиләрә 6:9, 10).\n11 Бу ҹүр принсипләрин васитәсилә мәсиһи өз виҹданыны өјрәдиб ону һәссаслашдырыр. Буна ҝөрә дә һәр һансы бир мәҹлисдә ичиб-ичмәмәји гәрарлашдырмаздан әввәл өзүмүздән сорушмалыјыг: «Бу мәҹлиси ким вә һансы мәгсәдлә тәшкил едиб? Орада һәр шеј нәзарәт алтында олаҹаг? Гонаглыг кеф мәҹлисинә дөнмәјәҹәк ки? Бәс өзүм нәјә мејиллијәм? Ички һәсрәтиндәјәм? Асылылығым јохдур ки? Бәлкә проблемләрими унутмаг үчүн ичирәм? Һәдди ашмамаға ирадәм чатаҹаг?» Мүгәддәс Китаб принсипләри вә бу принсипләрдән доған суаллар үзәриндә дүшүнәркән Јеһовадан рәһбәрлик алмаг үчүн дуа етмәк јахшы оларды. (Зәбур 139:23, 24 ајәләрини оху.) Белә етдикдә биз Јеһовадан мүгәддәс руһу илә бизә јол ҝөстәрмәсини хаһиш едирик вә өз виҹданымызы Онун принсипләринә ујғун тәрбијә едирик. Лакин гәрар гәбул едәркән бир амили дә нәзәрдән гачырмамалыјыг.\nБАШГАЛАРЫНЫН ВИҸДАНЫНЫ НӘЈӘ ҜӨРӘ НӘЗӘРӘ АЛМАЛЫЈЫГ?\nМүгәддәс Китаб әсасында тәрбијә едилмиш виҹдан сәнә спиртли ички ичиб-ичмәмәји гәрарлашдырмагда көмәк едәҹәк\n12, 13. Мәсиһиләрин виҹданы нәјә ҝөрә бир-бириндән фәргләнир вә биз белә мүхтәлифлијә неҹә мүнасибәт ҝөстәрмәлијик?\n12 Мәсиһиләрин виҹданынын бир-бириндән нә дәрәҹәдә фәргләндији сәни бәзән тәәҹҹүбләндирә биләр. Мүәјјән бир шеј, јахуд адәт кимин үчүнсә гәбуледилмәздир, башгасы исә бурада пис бир шеј ҝөрмүр. Ички мәсәләсинә ҝәлдикдә, кимиси достлары илә јығышыб хош сөһбәт едә-едә бир аз ички ичмәкдә пис бир шеј ҝөрмүр, башгасы исә буна пис бахыр. Виҹдан мүхтәлифлијини нә илә изаһ етмәк олар вә бу мүхтәлифлик бизим гәрарларымыза неҹә тәсир ҝөстәрмәлидир?\n13 Инсанлар мүхтәлиф сәбәбләрә ҝөрә бир-бириндән фәргләнир. Мәсәлән, алдыглары тәрбијә, боја-баша чатдыглары мүһит инсанын шәхсијјәтиндә из бурахыр. Бәзиләри өз зәиф ҹәһәтләрини јахшы билир, ола билсин, кечмишдә онларла мүбаризә апармыш, лакин уғур газана билмәмишләр (1 Падшаһлар 8:38, 39). Ички мәсәләсиндә белә адамларын виҹданы хүсусән һәссасдыр. Белә адам сәнин евинә гонаг ҝәләндә вә сән она ички тәклиф едәндә виҹданы һаглы олараг она ички ичмәјә иҹазә вермәјәҹәк. Бу һалда инҹијәҹәксән? Бәлкә тәкид едәсән? Хејр. О адам ичкидән нәјә ҝөрә имтина етдијинин сәбәбини демәсә дә, сән гардашлыг мәһәббәти наминә исрар етмәмәлисән.\n14, 15. Биринҹи әср мәсиһиләринин виҹданы һансы мәсәләдә бир-бириндән фәргләнирди вә Булус һансы мәсләһәти вермишди?\n14 Илк мәсиһиләрин виҹданы да бир-бириндән олдугҹа фәргләнирди вә һәвари Булус буна диггәт јетирмишди. Мәсәлән, бәзи мәсиһиләрин виҹданы бүтләрә гурбан ҝәтирилиб сонрадан әт базарында сатылан әти јемәјә јол вермирди (1 Коринфлиләрә 10:25). Булус үчүнсә бу ҹүр әт ади әт иди. Онун үчүн бүт һеч бир шеј иди; бүтләр һеч вахт Јеһованын јаратдығы вә Она мәхсус олан гидаја саһиб чыха билмәзләр. Лакин Булус баша дүшүрдү ки, бу мәсәләдә һамы онунла разы дејил. Бәзиләри мәсиһи олмаздан әввәл бүтләрә ибадәт етмишдиләр. Она ҝөрә дә бүтпәрәстлијә аид ән ҹүзи шеј белә онларда икраһ һисси ојадырды. Булус бу мәсәлә илә бағлы һансы мәсләһәти вермишди?\n15 О демишди: «Биз ҝүҹлүләр ҝүҹсүзләрин зәифликләрини дашымалыјыг вә өз хејримизи дүшүнмәмәлијик. Ахы Мәсиһ дә өз хејрини дүшүнмүрдү» (Ромалылара 15:1, 3). Булус дејирди ки, Мәсиһ кими биз дә, баҹы-гардашларымызын мәнафејини өн плана чәкмәлијик. Башга бир мәктубунда Булус јазмышды ки, гардашынын иманына хәләл јетирмәмәк үчүн о, әсла әт јемәз, чүнки Мәсиһ онун уғрунда ҹаныны гурбан вермишди. (1 Коринфлиләрә 8:13; 10:23, 24, 31—33 ајәләрини оху.)\n16. Виҹданы онлара мүәјјән ишләри ҝөрмәјә јол вермәјән адамлар башгаларыны нә үчүн мүһакимә етмәмәлидирләр?\n16 Диҝәр тәрәфдән виҹданы онлара мүәјјән шејләри етмәјә иҹазә вермәјән адамлар башгаларыны иттиһам етмәмәли, виҹдан мәсәләләриндә јалныз онун мөвгејинин доғру олдуғуну исрар етмәмәлидир. (Ромалылара 14:10 ајәсини оху.) Виҹдан бизә башгаларыны јох, өзүмүзү мүһакимә етмәк үчүн верилиб. Исанын «мүһакимә етмәјин ки, өзүнүз дә мүһакимә олунмајасыныз» сөзләри гулағымызда сырға олмалыдыр (Мәтта 7:1). Јығынҹагда виҹданла бағлы мәсәләләр үстүндә мүбаһисәләрә јол вермәмәлијик. Биз бир-биримизи јыхмамалыјыг, әксинә, бир-биримизи руһани ҹәһәтдән мөһкәмләндирмәјә, јығынҹагда мәһәббәти вә бирлији горумаға ҹан атмалыјыг (Ромалылара 14:19).\nТӘМИЗ ВИҸДАНЫН ФАЈДАСЫ\nТәмиз виҹдан бизә севинҹ вә гәлб раһатлығы ҝәтириб һәјат јолунда бәләдчимиз олаҹаг\n17. Бу ҝүн бир чохларынын виҹданы илә нә баш верир?\n17 Һәвари Бутрус јазмышды: «Виҹданынызы тәмиз сахлајын» (1 Бутрус 3:16). Јеһова Аллаһын ҝөзүндә тәмиз виҹдан саһиби олмаг бөјүк шәрәфдир. Лакин бу ҝүн чохларынын виҹданы Аллаһын ҝөзүндә тәмиз дејил. Булус јазырды ки, бәзиләринин «виҹданларына, санки, дағ басылмыш»дыр (1 Тимутијә 4:2). Дәријә дағ басыланда о јаныб габар әмәлә ҝәтирир вә һәссаслығыны итирир. Бәзиләринин виҹданы елә күтләшиб ки, артыг саһибини нә тәһлүкәдән хәбәрдар едир, нә дә ҝүнаһ ишләјәндә ону инҹидир. Әфсуслар олсун ки, бу ҝүн чох адам виҹдан әзабыны боғур.\n18, 19. а) Виҹдан әзабынын инсана һансы фајдасы ола биләр? б) Әҝәр виҹдан кечмишдә ишләдијимиз вә артыг төвбә етдијимиз ҝүнаһлара ҝөрә бизи инҹидирсә, нә етмәлијик?\n18 Виҹдан бизи инҹидирсә, демәли бизә сәһв бир иш тутдуғумузу демәк истәјир. Виҹдан әзабы чәкән инсан төвбә едәндә Аллаһ һәтта ән ағыр ҝүнаһлары бағышлајыр. Давуд падшаһ олдугҹа ағыр вә ҹидди ҝүнаһ ишләсә дә, сидги-үрәкдән төвбә етдији үчүн әфв едилмишди. Тутдуғу әмәлләрә дујдуғу нифрәт һисси вә Јеһованын ганунларына риајәт етмәк гәтијјәти сајәсиндә, о, Аллаһын кәрамәтли, бағышлајан олдуғуну баша дүшмүшдү (Зәбур 51:1—19; 86:5). Бәс төвбә етдикдән вә бағышландыгдан сонра да виҹданымыз бизи инҹидирсә вә әмәлимизә ҝөрә хәҹаләт чәкириксә, онда неҹә?\n19 Бәзән виҹдан инсан дүз јола гајытдыгдан узун мүддәт сонра да ону сәртликлә иттиһам едир. Бу заман онун инсана һеч бир хејри дәјмир. Белә һалларда, иттиһамчы үрәјимизи инандырмалыјыг ки, Јеһова инсанын бүтүн һиссләриндән гат-гат үстүндүр. Башгаларыны Јеһованын мәһәббәтинә вә әфвинә инандырдығымыз кими, өзүмүз дә бу мәһәббәтә вә әфвә инанмалы вә ону гәбул етмәлијик. (1 Јәһја 3:19, 20 ајәләрини оху.) Тәмиз виҹдан инсана гәлб раһатлығы, сакитлик вә бу дүнјада надир һал олан бөјүк севинҹ бәхш едир. Кечмишдә ҹидди ҝүнаһ ишләмиш бир чох адам инди гәлб раһатлығы тапыб вә тәмиз виҹданла Јеһова Аллаһа хидмәт едир (1 Коринфлиләрә 6:11).\n20, 21. а) Бу китаб сәнә нәдә көмәк едә биләр? б) Бир мәсиһи кими, бизим һансы азадлығымыз вар вә ондан неҹә истифадә етмәлијик?\n20 Бу китаб Шејтанын дүнјасынын ахырында јашајан бизләрә севинҹ тапмаға вә виҹданымызы тәмиз сахламаға көмәк мәгсәдилә јазылыб. Әлбәттә, бу китаб һәр ҝүн растлашдығын вәзијјәтләрдә сәнә лазым олан бүтүн Мүгәддәс Китаб ганун вә принсипләрини хырдаламыр. Һәмчинин дүшүнмә ки, бурада сән «буну олар, буну олмаз» кими конкрет ҝөстәришләр тапаҹагсан. Бу китабын мәгсәди одур ки, сән Аллаһын Кәламыны өз ҝүндәлик һәјатында тәтбиг етмәји өјрәнмәклә виҹданыны тәрбијәләндириб һәссаслашдырасан. Мусанын Ганунундан фәргли олараг, Мәсиһин Гануну она риајәт едәнләри јазылы гајдалара әсасән јох, виҹдана вә принсипләрә ҝөрә јашамаға сәсләјир (Галатијалылара 6:2). Беләликлә, Јеһова мәсиһиләрә мисилсиз азадлыг верир. Анҹаг Онун Кәламы бизә хатырладыр ки, бу азадлыгдан «пис әмәлләр үчүн» истифадә етмәјәк (1 Бутрус 2:16). Әксинә, бу азадлыг Јеһоваја гаршы мәһәббәтимизи ифадә етмәк үчүн бизә әла имкан јарадыр.\n21 Јеһова илә таныш олдуғун илк вахтдан етибарән сән мүһүм бир просесә — ағлыны ишләтмәклә ону јахшыны писдән ајырмаға өјрәшдирирсән (Ибраниләрә 5:14). Дуа едиб Мүгәддәс Китаб принсипләрини һәјатында неҹә тәтбиг етмәји дүшүнмәклә, сонра исә буну әмәлдә јеринә јетирмәклә сән һәмин о просеси давам етдирәҹәксән. Һәјатында елә бир ҝүн олмајаҹаг ки, Мүгәддәс Китаб әсасында тәрбијә етдијин виҹданынын хејрини ҝөрмәјәсән. Сәјјаһа дүзҝүн јол ҝөстәрән компас кими, виҹдан да сәнә сәмави Атанын үрәјини севиндирән гәрарлар гәбул етмәјә көмәк едәҹәк. Аллаһын мәһәббәтиндән ајрылмамаг үчүн бу, ән доғру јолдур.\n^ абз. 5 Төвратын орижинал әлјазмаларында «виҹдан» сөзүнә раст ҝәлинмир. Лакин ајдын мәсәләдир ки, бу кими нүмунәләрдә сөһбәт мәһз виҹдандан ҝедир. «Үрәк» сөзү, адәтән, инсанын дахили варлығы илә бағлы ишләнир. Бу нүмунә инсанын дахили варлығынын хүсуси бир һиссәсинә — виҹданына ишарә етдијини ајдын ҝөстәрир. «Виҹдан» кими тәрҹүмә олунмуш јунан сөзүнә Инҹилдә 30 дәфәјәдәк раст ҝәлинир.\n^ абз. 8 Мүгәддәс Китаб ҝөстәрир ки, виҹданын раһат олмасы һәмишә кифајәт дејил. Мисал үчүн, һәвари Булус демишди: «Виҹданым һәр ҹәһәтдән раһатдыр. Амма бу мәни салеһ етмир. Мәни сорғу-суала чәкән Јеһовадыр» (1 Коринфлиләрә 4:4). Булус кими, бу ҝүн дә мәсиһиләри тәгиб едәнләрин виҹданы онлары нараһат етмир, чүнки онлар Аллаһа мәгбул иш ҝөрдүкләрини дүшүнүрләр. Виҹданымыз һәм бизи нараһат етмәмәли, һәм дә Аллаһын ҝөзүндә тәмиз олмалыдыр (Һәвариләрин ишләри 23:1; 2 Тимутијә 1:3).\n^ абз. 10 Бир чох һәкимләрин фикринҹә, алкоголдан асылы адамлар гәдәр билмәдикләринә ҝөрә, онлар үчүн «һәдд» ичкидән тамамилә имтина етмәк демәкдир.\nЈеһованын ҝөзүнүн һәмишә үстүмүздә олдуғуну билмәк виҹданымыза неҹә тәсир етмәлидир? (Ибраниләрә 4:13).\nВиҹдан Јусифә ширникдириҹи тәклифә ујмамагда неҹә көмәк етмишди? (Јарадылыш 39:1, 2, 7—12).\nЈеһоваја јахынлашмаг үчүн виҹданымыз нәјә ҝөрә тәмиз олмалыдыр? (Ибраниләрә 10:22).\nНә үчүн биз иманымыза шәрик олмајанларын виҹданыны нәзәрә алмалыјыг? (2 Коринфлиләрә 4:1, 2).\nГәрарларымызын Аллаһын ирадәсинә ујғун олдуғуна неҹә әмин ола биләрик? Гәбул етдијимиз гәрарлара ујғун давранмагда бизә нә көмәк едәр?


Q=2	C=0	SS=0	LS=0	PS=2	DC=0	LC=0	SD=0	BS=2	G0=31	G1=26	G2=12	DLID=az_RU	BODY=Јәһудијјәјә ҝедәркән Перејада тәблиғ | Иса пејғәмбәрин һәјаты\nЈәһудијјәјә ҝедәркән Перејада тәблиғ\nЛУКА 17:1—10 ЈӘҺЈА 11:1—16\nКИМИСӘ ҜҮНАҺА СҮРҮКЛӘМӘК ҸИДДИ МӘСӘЛӘДИР\nБАҒЫШЛАЈЫН ВӘ ИМАН ТӘЗАҺҮР ЕТДИРИН\nИса пејғәмбәр бир мүддәт Иордан чајынын о бири тајында јерләшән Перејада галыр (Јәһја 10:40). Инди исә ҹәнуба, Јерусәлимә тәрәф јолланыр.\nБу сәјаһәтә о тәк чыхмыр. Шаҝирдләри вә чохлу сајда адам ону мүшајиәт едир. Бу инсанларын арасында верҝијығанлар вә ҝүнаһлылар да вар (Лука 14:25; 15:1). Иса пејғәмбәрин етдикләринә вә дедикләринә тәнгиди јанашан фәрисиләрлә мирзәләр дә онларла ҝедир. Ҝәрәк онлар пејғәмбәрин итмиш гојун, итмиш оғул, варлы адам вә Илазәр барәдә данышдығы мәсәлләрин үзәриндә чох фикирләшсинләр (Лука 15:2; 16:14).\nИса пејғәмбәр ону тәгиб едәнләрин ришхәндини вә тәнгидини нәзәрдә тутараг шаҝирдләринә мүраҹиәт едир. О, Ҹәлиләдә дедији бәзи фикирләри вурғулајыр.\nМисал үчүн, о дејир: «Иман јолунда мүтләг манеәләр олаҹаг. Амма вај сәбәбкарын һалына!.. Еһтијатлы олун. Кимсә ҝүнаһ ишләсә, ону мәзәммәт ет, төвбә етсә, бағышла. Һәтта бир ҝүндә сәнә гаршы једди дәфә ҝүнаһ ишләсә вә һәр дәфә јанына ҝәлиб: “Төвбә едирәм”, — десә, ону бағышламалысан» (Лука 17:1—4). Иса пејғәмбәрин ахырда дедији сөзләр јәгин ки, Бутруса једди дәфә бағышламаға даир вердији суалыны хатырладыр (Мәтта 18:21).\nҜөрәсән, Иса Мәсиһин шаҝирдләри онун сөзләрини һәјатларында тәтбиг едәҹәкләр? Онлар: «Иманымызы артыр», — дејә Мәсиһдән хаһиш едәндә о, онлары әмин едир: «Әҝәр сиздә бир хардал тохуму бојда иман олсајды, бу хартут ағаҹына: “Көкүндән гоп, дәниздә бит”, — дејәрдиниз, ағаҹ да сизә итаәт едәрди» (Лука 17:5, 6). Бәли, һәтта ијнәнин уҹу гәдәр олан иман бөјүк ишләр етмәјә гадирди.\nИса Мәсиһ тәвазөкар олуб өзүмүзә гаршы таразлы јанашмағын ваҹиблијини вурғулајараг һәвариләринә дејир: «Туталым нөкәриниз вар. О, јер шумламагдан вә ја сүрүнү отармагдан гајыданда һансыныз она: “Тез сүфрәјә кеч, әјләш”, — дејәр? Мәҝәр: “Шам јемәјими һазырла, өнлүјүнү тах, мән јејиб гуртаранадәк мәнә гуллуг ет, өзүн сонра јејәрсән”, — демәз? Тапшырығыны јеринә јетирдијинә ҝөрә мәҝәр ағасы нөкәрә миннәтдар олаҹаг? Сиз дә сизә тапшырылмыш ишләри ҝөрүб гуртаранда дејин: “Биз һеч нәјә јарамајан нөкәрләрик. Биз садәҹә өһдәмизә дүшән иши ҝөрдүк”» (Лука 17:7—10).\nАллаһын һәр бир хидмәтчиси Онун ишини һәр шејдән үстүн тутмағын ваҹиблијини баша дүшмәлидир. Бундан әлавә, һәр бир инсан Аллаһын аиләсинин үзвү кими Она хидмәт етмәјин шәрәф олдуғуну һеч вахт унутмамалыдыр.\nҜөрүнүр, Иса пејғәмбәр бу мәсәли тәзәҹә данышыб гуртармышды ки, онун јанына бир адам ҝәлир. Ону Јәһудијјәнин Бејтанијјә кәндиндә јашајан Илазәрин баҹылары Марта илә Мәрјәм ҝөндәриб. О хәбәр верир: «Аға, әзиз достун хәстәдир» (Јәһја 11:1—3).\nИса Мәсиһ досту Илазәрин ағыр хәстә олдуғуну ешидәндә гәм дәрјасына гәрг олмур. О дејир: «Бу хәстәлик өлүмә апармыр. Бу хәстәлик Аллаһы уҹалдаҹаг, Аллаһын Оғлу да онун васитәсилә уҹалаҹаг». О, олдуғу јердә ики ҝүн дә галыр, сонра шаҝирдләринә дејир: «Ҝәлин јенә Јәһудијјәјә ҝедәк». Онлар исә етираз едирләр: «Рабби, јәһудијјәлиләр тәзәликҹә сәни дашламаг истәјирдиләр, сәнсә јенә ора ҝедирсән» (Јәһја 11:4, 7, 8).\nИса пејғәмбәр ҹаваб верир: «Мәҝәр ҝүндүз он ики саат давам еләмир? Ҝүндүз ҝәзәнин ајағы һеч нәјә илишмир, чүнки о, бу дүнјанын ишығыны ҝөрүр. Лакин ҝеҹә ҝәзәнин ајағы мүтләг нәјәсә илишәҹәк, чүнки о, зүлмәтдәдир» (Јәһја 11:9, 10). Ола билсин, пејғәмбәр бунунла демәк истәјир ки, Аллаһын онун јер үзүндә хидмәт етмәси үчүн ајырдығы вахт һәлә битмәјиб. О вахта гәдәр Мәсиһ галан гыса вахтдан там истифадә етмәлидир.\nИса Мәсиһ сөзүнә әлавә едир: «Достумуз Илазәр јухуја ҝедиб, мән исә ону ојатмаға ҝедирәм». Шаҝирдләр елә баша дүшүрләр ки, Илазәр садәҹә јатыр вә тезликлә сағалыб ајаға галхаҹаг. Онлар дејирләр: «Аға, јатырса, демәли, сағалаҹаг». Онда Мәсиһ ачыг дејир: «Илазәр өлүб... Дурун, онун јанына ҝедәк» (Јәһја 11:11—15).\nЈәһудијјәдә Иса Мәсиһин ҹанына гәсд едилә биләҹәјини еһтимал едән Томас она дәстәк олмаг үчүн шаҝирдләрә дејир: «Ҝәлин ҝедәк, биз дә онунла өләк» (Јәһја 11:16).\nИса пејғәмбәр һарада тәблиғ едир?\nИса пејғәмбәр һансы фикирләри тәкрарлајыр вә тәвазөкарлыг барәдә һансы мәсәли чәкир?\nИса Мәсиһә һансы хәбәри чатдырырлар вә нәјә ҝөрә Томас «ҝәлин ҝедәк, биз дә онунла өләк» дејир?


Q=7	C=5	SS=5	LS=0	PS=0	DC=0	LC=0	SD=0	BS=1	G0=23	G1=18	G2=10	DLID=az_RU	BODY=«О анда өзүмүзү тамамилә чарәсиз һисс етдик. Торпаг сүрүшмәси вә дашгын заманы нәјимиз вардыса, һамысы мәһв олуб ҝетди» (Андрју, Сјерра-Леоне).\n«Гасырғадан сонра евимизә гајытдыг. Саламат бир чөп дә галмамышды. Бунлары ҝөрәндә дилимиз-ағзымыз гуруду, нитгимиз тутулду. Гызым дизүстә чөкүб һөнкүр-һөнкүр ағлады» (Дејвид, Вирҝинија адалары).\nТӘБИИ ФӘЛАКӘТЛӘ үзләшәнләр чох јахшы билирләр ки, белә вәзијјәтдә инсан ҝүҹлү сарсынты, нараһатчылыг кечирир, вәзијјәтлә барыша билмир, чашгынлыг ичиндә олур, гарабасмалардан әзијјәт чәкир. Бир чох инсанлар руһдан дүшүб һәјатдан күсүр вә артыг јашамаға һәвәси галмыр.\nСиз дә тәбии фәлакәт заманы һәр шејинизи итирмисинизсә, ола билсин, јашамаг үчүн өзүнүздә ҝүҹ тапа билмирсиниз. Бәлкә дә, дүшүнүрсүнүз ки, бундан сонра јашамаға дәјмәз. Лакин Мүгәддәс Китабда дејилир ки, јашамаға дәјәр, үстәлик, орада ҝөзәл ҝәләҹәјә үмид етмәк үчүн тутарлы сәбәбләр јазылыб.\nМҮГӘДДӘС КИТАБДАКЫ ҺӘГИГӘТЛӘР ЈАШАМАҒА ӘСАС ВЕРИР\nЈагуб 5:11 ајәсиндә дејилир: «Биз ахырадәк дөзәнләри хошбәхт сајырыг». Фәлакәтдән сонра тәзә-тәзә адамын һеч нәјә үмиди олмур. Лакин һәјатын јенидән өз ахарына дүшмәси үчүн сәбирлә чалышсаныз, һәр шеј јаваш-јаваш өз гајдасына дүшәҹәк.\nМүгәддәс Китабда дејилир ки, ҝүн ҝәләҹәк һеч јандан «ағлашма, фәрјад сәси ешидилмәјәҹәк» (Әшија 65:19). Бу ҹүр һәјат Аллаһын Падшаһлығынын һакимијјәти алтында Јер күрәси ҹәннәтә чевриләндә олаҹаг (Зәбур 37:11, 29). Даһа һеч вахт тәбии фәлакәт баш вермәјәҹәк. Аҹы хатирәләр унудулаҹаг, мәнәви јаралар сағалаҹаг, чүнки Гадир Аллаһ вәд едир: «Көһнә шејләр јада дүшмәјәҹәк, даһа хатырланмајаҹаг» (Әшија 65:17).\nТәсәввүр един, Јараданын нијјәти сизә «ҝөзәл ҝәләҹәк, үмид бәхш етмәкдир». О истәјир ки, сиз Онун мүкәммәл һакимијјәти алтында әмин-аманлыгда јашајасыныз (Әрәмја 29:11). Мәҝәр буну билмәк сизә јашамаға стимул вермир? Әввәлки мәгаләдә ады чәкилән Салли дејир: «Аллаһын Падшаһлығынын ҝәләҹәкдә бәхш едәҹәји ҝөзәл немәтләри дүшүнәндә кечмиши унудурам, јашамаға ҝүҹүм олур».\nСиз дә Аллаһын Падшаһлығынын тезликлә бәшәријјәт үчүн едәҹәји ишләр барәдә өјрәнин. Бу сизи әмин едәҹәк ки, үзләшдијиниз фәлакәтә бахмајараг, јашамаға дәјәр. Чүнки ҝәләҹәкдә елә бир һәјат олаҹаг ки, орада һеч бир фәлакәт баш вермәјәҹәк. Һәләлик исә Мүгәддәс Китабда верилән мәсләһәтләр сизә фәлакәтин нәтиҹәсинә таб ҝәтириб јашамаға көмәк едәҹәк. Ҝәлин бир нечә нүмунәјә бахаг.\nМүгәддәс Китабын көмәји\nАрашдырмалара әсасән, фаҹиә илә үзләшәндән сонра «кифајәт гәдәр јатмамаг травманын симптомларыны даһа да шиддәтләндирир вә емосионал таразлығы горумағы чәтинләшдирир». Буна ҝөрә дә лазымынҹа динҹәлмәк чох ваҹибдир.\nҮрәјинизи аилә үзвүнә, јахуд јахын достунуза бошалдын. Онлар һәм сизә гулаг асар, һәм дә хош сөзләрлә сизи овундурар, сизә көмәк едәр *.\nҜөзәл ҝәләҹәк барәдә дүшүнүн.\n«Биз исә Онун [Аллаһын] вәдинә ҝөрә јени бир ҝөј вә јени јер ҝөзләјирик, орада салеһлик мәскунлашаҹаг» (2 Бутрус 3:13).\n^ абз. 18 Ҝәрҝинлик, јахуд шиддәтли нараһатчылыг һисси узун мүддәт кечиб ҝетмирсә, ола билсин, белә инсана тибби јардым алмаг үчүн һәкимә мүраҹиәт етмәк лазымдыр.\nТәбии фәлакәт оланда јашамағын мәнасы вар?\nФаҹиә. Ев-ешик әлдән ҝедәндә


Q=13	C=4	SS=0	LS=4	PS=9	DC=0	LC=0	SD=0	BS=1	G0=20	G1=16	G2=6	DLID=az_RU	BODY=Колослулара 4 | Онлајн Мүгәддәс Китаб | Јени дүнја тәрҹүмәси\nАғалар үчүн мәсләһәтләр (1)\nДаима дуа един (2—4)\nКәнар адамлара гаршы мүдрик давранын (5, 6)\n4 Еј ағалар, гулларынызла һагг-әдаләтлә, инсафла давранын, јадыныздан чыхармајын ки, ҝөјдә сизин дә Ағаныз вар.+ 2 Даима дуа един,+ дуаја лагејд јанашмајын, шүкранла дуа един.+ 3 Һәмчинин биздән өтрү дә дуа един+ ки, Аллаһ Өз сөзүнүн тәблиғи үчүн бизә гапы ачсын вә биз Мәсиһ һаггындакы мүгәддәс сирри бәјан едә биләк. Мән бу сиррә ҝөрә һәбсдәјәм.+ 4 Бәли, дуа един ки, ону лазым олдуғу кими, ајдын шәкилдә бәјан едә билим. 5 Кәнар адамлара гаршы мүдрик давранын вә вахтынызын гәдрини билин.+ 6 Гој сөзләриниз һәмишә дузлу,+ үрәкачан олсун. Онда һәр кәсә неҹә ҹаваб вермәји биләҹәксиниз.+ 7 Мәним барәмдә һәр шеји сизә әзиз гардашым, мәнимлә бирликдә Ағаја гуллуг едән, онун садиг хидмәтчиси олан достум Тихик+ данышаҹаг. 8 Ону јаныныза ҝөндәрирәм ки, сизә һал-әһвалымыз барәдә данышсын вә тәсәлли версин. 9 Сизләрдән олан вәфалы вә әзиз гардашым Онисими+ дә она гошуб јаныныза ҝөндәрирәм. Онлар бурада баш верәнләри сизә данышаҹаглар. 10 Мәнимлә бирҝә дустаг олан јолдашым Аристарх+ сизә салам сөјләјир. Барнәбанын гоһуму* Марк+ (сизә дејилмишди ки, о, јаныныза ҝәлсә, ону меһрибанлыгла гаршылајасыныз),+ 11 һәмчинин Јуст ләгәбли Јушә дә сизә салам ҝөндәрир. Бунлар сүннәт едилмишләрдәндир. Бу гардашлар Аллаһын Падшаһлығы уғрунда мәнимлә бирликдә чалышан вә мәнә дајаг олан јеҝанә әмәкдашларымдыр. 12 Мәсиһ Исанын гулу вә сизләрдән олан Епафрас+ да сизә салам дејир. О, сиздән өтрү даима ҹидд-ҹәһдлә дуа едир ки, сиз сонда јеткин инсанлар кими мөһкәм дурасыныз вә Аллаһын ирадәсилә бағлы һәр шејә там әмин оласыныз. 13 Онун сиздән, һәмчинин Лаодикијада вә Һиераполисдә оланлардан өтрү неҹә ҹан јандырдығына өзүм шаһидәм. 14 Севимли һәким гардашымыз Лука+ вә Димас+ да сизә салам дејирләр. 15 Лаодикијадакы гардашлара, һәмчинин Нимфаја вә бу баҹынын евиндә јығышанлара саламларымы чатдырын.+ 16 Бу мәктуб сиздә охунандан сонра елә един ки, о, лаодикијалыларын јығынҹағында да охунсун.+ Лаодикијаја ҝөндәрдијим мәктубу да сиз охујун. 17 Һәмчинин Архипә+ бу сөзләри чатдырын: «Ағанын давамчысы кими сәнә һәвалә олунан хидмәтә ҹидди јанаш, ону иҹра ет». 18 Мән Булус бу саламы сизә өз әлимлә јазырам.+ Мәним буховларымы+ һәмишә јадынызда сахлајын. Аллаһын лүтфү сизә јар олсун.\n^ Валидејнләриндән биринин ја баҹысы оғлу ја гардашы оғлу.


Q=12	C=8	SS=0	LS=2	PS=2	DC=2	LC=0	SD=0	BS=2	G0=33	G1=28	G2=18	DLID=az_RU	BODY=Бајраға тәзим, сечкиләрдә иштирак вә алтернатив хидмәт | Аллаһын мәһәббәти\nБајраға тәзим, сечкиләрдә иштирак вә алтернатив хидмәт\nБајраға тәзим. Јеһованын Шаһидләринин фикринҹә, адәтән, һимн илә мүшајиәт едилән бајраға тәзим мәрасими әслиндә дини характер дашыјыр. Бајраға тәзим хилас јолуну Аллаһа јох, дөвләтә вә ја дөвләт башчыларына аид едир (Әшија 43:11; 1 Коринфлиләрә 10:14; 1 Јәһја 5:21). Мәсәлән, гәдим Бабил падшаһы Навуходоносор өз әзәмәти вә диндарлығы илә инсанлары һејрәтә ҝәтирмәк үчүн нәһәнҝ бир һејкәл дүзәлтдириб өз тәбәәләрини онун гаршысында баш әјмәјә мәҹбур етмишди. Бу мәрасим һимнә бәнзәр мусиги сәдалары илә мүшајиәт едилирди. Лакин үч ҝәнҹ ибрани — Сәдраһ, Мисаһ вә Абиднағу өлүмдән белә горхмајыб һејкәл гаршысында тәзим етмәди (Дәнјал, фәсил 3).\nТарихчи Карлтон Һејсин фикринҹә, бизим дөврдә «бајраг милләтчилијин әсас еһкамына вә пәрәстиш објектинә чеврилмишдир. Бајраг апарыланда кишиләр папагларыны чыхарыр, шаирләр бајраға поемалар һәср едир, ушаглар һимн охујурлар». Онун сөзләринә ҝөрә, милләтчилијин өз «мүгәддәс ҝүнләри» (мәсәлән, Бирләшмиш Штатларда ијулун дөрдү гејд едилән «Мүстәгиллик ҝүнү» бајрамы), «мүгәддәсләри вә гәһрәманлары», «мәбәдләри» вә ја зијарәтҝаһлары вар. Бразилијада кечирилән иҹтимаи тәдбир заманы бир дөвләт мәмуру белә демишди: «Бајраға... Вәтәнә олдуғу кими ситајиш едилир, сәҹдә гылыныр». Бир енсиклопедијада гејд едилир ки, бајраг да дини рәмзләр кими мүгәддәсдир («The Encyclopedia Americana»).\nБу јахынларда һәмин енсиклопедијада гејд едилмишдир ки, дөвләт һимнләриндә «вәтәнпәрвәрлик һиссләри ифадә олунур вә әксәр һалларда халгын вә дөвләт башчыларынын мүдафиәси үчүн Аллаһдан көмәк диләнир». Буна ҝөрә дә Јеһованын хидмәтчиләри вәтәнпәрвәрлик мәрасимләрини, о ҹүмләдән бајраға тәзим вә дөвләт һимнини охумағы дини ајин һесаб етмәкдә јанылмырлар. Бир китабда Јеһованын Шаһидләринин ушагларынын АБШ мәктәбләриндә бајраға баш әјмәјиб сәдагәт анды ичмәдикләри шәрһ едилдикдән сонра ашағыдакылар јазылмышдыр: «Нәһајәт, Али Мәһкәмә бу ҝүндәлик мәрасимләрин әслиндә дини характер дашыдығыны бир сыра гәрарларында тәсдиг етди» («The American Character»).\nЈеһованын Шаһидләри Аллаһын ирадәсинә зидд олан мәрасимләрдә иштирак етмәсәләр дә, башгаларынын һүгугуна һөрмәтлә јанашырлар. Онлар һәмчинин бајраға бир дөвләт рәмзи кими һөрмәт бәсләјир вә гануни һөкумәти «Аллаһын хидмәтчиси» кими гәбул едирләр (Ромалылара 13:1—4). Буна ҝөрә дә Јеһованын халгы «падшаһлар вә мәмурлар» үчүн дуа етмәк мәсләһәтинә әмәл едирләр. Бизим нијјәтимиз одур ки, биз бундан сонра да мөмин һәјат сүрүб ҹиддијјәтлә, гулағымыз динҹ, сакит јашајаг (1 Тимутијә 2:2).\nСијаси сечкиләрдә сәс вермәк. Һәгиги мәсиһиләр башгаларынын сәс вермәк һүгугуна һөрмәтлә јанашырлар. Онлар сечкиләрин әлејһинә чыхмыр, сечилмиш һөкумәтә итаәт едирләр. Бунунла белә, онлар милләтләрин сијаси ишләриндә там битәрәфдирләр (Мәтта 22:21; 1 Бутрус 3:16). Сәсвермә иҹбари олан өлкәләрдә вә ја сечкиләрә ҝетмәјәнләрә гаршы иҹтимаијјәтин пис мүнасибәт бәсләдији јерләрдә јашајан мәсиһи нә едә биләр? Белә һалларда мәсиһи Сәдраһ, Мисаһ вә Абиднағунун Дурә дүзүнә ҝәлдијини јадда сахлајараг, виҹданы јол верирсә, сечки кабинәсинә ҝирә биләр. Лакин о, битәрәфлик мөвгејини позмамалыдыр. Мәсиһи ашағыдакы алты принсипи нәзәрә алаҹаг:\nИсанын давамчылары дүнјаја мәхсус дејилләр (Јәһја 15:19).\nМәсиһиләр Мәсиһи вә Онун Падшаһлығыны тәмсил едирләр (Јәһја 18:36; 2 Коринфлиләрә 5:20).\nМәсиһи јығынҹағында иман бирлији һөкм сүрүр вә онун үзвләри Мәсиһин мәһәббәтинә бәнзәр мәһәббәтлә бир-биринә бағлыдырлар (1 Коринфлиләрә 1:10; Колослулара 3:14).\nҺәр һансы бир вәзифәјә сечилмиш инсанын ҝөрдүјү ишләрә ҝөрә она сәс верәнләр дә мәсулијјәт дашыјыр. (1 Ишмуил 8:5, 10—18 вә 1 Тимутијә 5:22 ајәләриндәки принсипләрә фикир вер.)\nИсраиллиләр өзләринә адамларын ичиндән падшаһ гојмаг истәјәндә Јеһова билдирмишди ки, онлар бу һәрәкәтлә Ону рәдд едирләр (1 Ишмуил 8:7).\nМәсиһиләр мүхтәлиф сијаси әгидә саһибләри илә Аллаһын Падшаһлығы һаггында тәмиз виҹданла данышмалыдырлар (Мәтта 24:14; 28:19, 20; Ибраниләрә 13:18).\nАлтернатив хидмәт. Бәзи өлкәләрдә дөвләт һәрби хидмәтә ҝетмәк истәмәјәнләрдән алтернатив хидмәти иҹра етмәји тәләб едир. Белә вәзијјәтлә гаршылашанда дуа етмәлијик. Һәмчинин јеткин мәсиһи илә бу мәсәләни мүзакирә етмәк вә сонра топладығын мәлумат әсасында виҹданын сәсинә гулаг асараг гәрар гәбул етмәк лазым ҝәлә биләр (Мәсәлләр 2:1—5; Филиппилиләрә 4:5).\nАллаһын Кәламы бизи һакимијјәтә вә һөкумәтә табе олмаға, һәр ҹүр јахшы ишә һазыр олмаға вә дәрракәли олмаға сәсләјир (Титуса 3:1, 2). Буну јадда сахлајыб өзүмүздән сорушмалыјыг: «Тәклиф олунан алтернатив хидмәти иҹра етмәјә разы олсам, мәсиһи битәрәфлијим позулмаз ки? Јалан динлә һәр һансы бир әлагәм олмајаҹаг ки?» (Микә 4:3, 5; 2 Коринфлиләрә 6:16, 17). «Мәсиһи вәзифәми јеринә јетирмәкдә бу иш мәнә чәтинлик јарада вә ја тамамилә мане ола биләрми?» (Мәтта 28:19, 20; Ефеслиләрә 6:4; Ибраниләрә 10:24, 25). «Бәлкә, бу хидмәт заманы руһани ишләрә даһа чох вахт ајырмаға, мисал үчүн, таммүддәтли хидмәтә гатылмаға имканым олаҹаг?» (Ибраниләрә 6:11, 12).\nӘҝәр мәсиһи һәр шеји ҝөтүр-гој едиб һәбсханаја дүшмәк әвәзинә алтернатив хидмәти гәбул едирсә, һәмиманлылары онун гәрарына һөрмәтлә јанашмалыдырлар (Ромалылара 14:10). Ишдир, әҝәр о, белә хидмәтдән имтина едирсә, бу гәрара да һөрмәт едилмәлидир (1 Коринфлиләрә 10:29; 2 Коринфлиләрә 1:24).\nЈалныз вә јалныз Аллаһын һакимијјәтини сәдагәтлә дәстәкләјәнләр\nБитәрәф мөвгеләринә ҝөрә Јеһованын Шаһидләринә тәсир едән тәгибләр «сели» ҝөзләнилмәз мәнбә тәрәфиндән арадан галдырылыр.


Q=8	C=4	SS=4	LS=4	PS=4	DC=0	LC=0	SD=0	BS=1	G0=20	G1=11	G2=6	DLID=az_RU	BODY=Аллаһа ибадәт едән инсанын тибби мүалиҹә алмасы дүзҝүндүр? | Мүгәддәс Јазылара аид суаллар\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Малта Мјанма Нидерланд Норвеч Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман амһара ассам африкаанс болгар гырғыз еве ермәни естон ефик зулу ибо иврит илок инҝилис исланд испан италјан кечуа (Боливија) кикамба кикујју кинјаруанда кирунди кореја коса лингала луганда малагаси малајалам маҹар нзема осетин папјаменто (Күрасао) полјак португал румын рус себуан сепеди серб серб (латын) сесуто (Лесото) сетсвана сингал словак словен суаһили тагалог таи тамил татар телугу тсонга тумбука түрк умбунду фарс фин франсыз хорват чех чибемба читонга чичева шона јапон јоруба јунан ҝүрҹү һилигајнон әрәб\nБәли. Иса пејғәмбәрин нөвбәти сөзләриндән ҝөрүрүк ки, Аллаһа ибадәт едәнләрин тибби мүалиҹә алмасы гәбаһәт дејил: «Сағлам адамларын һәкимә еһтијаҹы олмур, һәкимә хәстәләр мөһтаҹдыр» (Матта 9:12). Бахмајараг ки Мүгәддәс Китаб тибби дәрслик дејил, орада Аллаһы разы салмаг истәјән инсанларын әлдә рәһбәр тута биләҹәји принсипләр вар.\n1. Мәнә јазылан мүалиҹәни баша дүшүрәмми? Мүгәддәс Китаб мәсләһәт ҝөрүр ки, «һәр сөзә» инанмаг әвәзинә, етибарлы мәлумат ахтарыб тапаг (Сүлејманын мәсәлләри 14:15).\n2. Башга һәкимләрин дә фикирләрини өјрәнмәк лазымдырмы? Хүсусилә дә вәзијјәтиниз ҹиддидирсә, бир нечә мүтәхәссислә мәсләһәтләшмәк пис олмазды (Сүлејманын мәсәлләри 15:22).\n3. Бу мүалиҹәни гәбул етсәм, Мүгәддәс Китабын « гандан [чәкинин] » әмрини позмајаҹағам ки? (Һәвариләрин ишләри 15:20).\n4. Хәстәлијимин диагностикасы вә ја мүалиҹәси спиритизмлә бағлы дејил ки? Мүгәддәс Китабда « спиритизм », јәни ҹадуҝәрлик вә бу кими әмәлләр мүһакимә едилир (Галатијалылара 5:19—21). Мүалиҹә вә диагностиканын спиритизмлә бағлы олуб-олмадығыны мүәјјән етмәк үчүн ашағыдакы суаллары нәзәрдән кечирин:\nМәни мүалиҹә едән һәким ҹадуҝәрликлә мәшғул олур?\nБу мүалиҹә үсулу хәстәликләрин ҹадунун вә ја һансыса танрынын гәзәбинин нәтиҹәси олдуғу инанҹына әсасланыр?\nДәрманларын һазырланмасы вә ја истифадәси заманы гурбан ҝәтирилир? Овсун сөјләнилир? Ҹадуҝәрликлә бағлы адәтләрә әмәл едилир? Буна аид әшјалар истифадә олунур?\n5. Сағламлыг мәсәләсиндә ифрата вармырам ки? Мүгәддәс Китаб бизә мәсләһәт ҝөрүр: «Һәмишә агил олун. Гој бу хасијјәтиниз һамыја бәлли олсун» (Филипилиләрә 4:5). Бу ајәдә јазыланлара ујғун давранмаг диггәтимизи даһа ваҹиб шејләрә, јәни Аллаһа хидмәтә јөнәлтмәјә көмәк едәҹәк (Филипилиләрә 1:10; Матта 5:3).\nАллаһын Кәламында дөјмә вурдурмаг һагда нә дејилир?


Q=9	C=5	SS=5	LS=3	PS=0	DC=0	LC=0	SD=0	BS=0	G0=36	G1=33	G2=19	DLID=az_RU	BODY=«Бу иш кимә һәвалә олунуб?» «Гызыл әср» журналынын тарихи\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Ангола жест дили Вјетнам Данимарка Индонезија Исвеч Кирибати Литва Македонија Непал Нидерланд Ниҝериа пиҹини Норвеч Самоа Соломон Адалары пиҹини Тувалу Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман амһара ајмара баса (Камерун) бенгал бикол болгар булу варај волајта ган гуарани гуҹарат гырғыз дхолуо ермәни естон ефик ибо иврит илок инҝилис исланд исоко испан италјан каннада каталан кечуа (Боливија) кикамба кикујју кинјаруанда кирунди кореја күрд курманҹи (Гафгаз) күрд курманҹи (кирил) латыш луганда макуа малагаси малај малајалам маратһ мајја маҹар монгол ндебеле (Зимбабве) окпе оромо осетин пангасинан папјаменто (Күрасао) полјак португал пәнҹаб румын рус санго сапотек (Истм) себуан сена серб серб (латын) сингал словак словен сотсил сранан-тонго суаһили тагалог таи тамил татар таҹик тви телугу тетум (Дили) тив тигре ток-писин тсва тумбука түрк түркмән урду фарс фин франсыз хорват чех читонга (Малави) чичева чуваш шона јао јапон јоруба јунан ҝүрҹү һауса һилигајнон һинд һири-моту әрәб өзбәк\n1919-ҸУ ИЛ, 1 сентјабр, базар ертәси. Ҝүнләрлә давам едән күләкли вә јағышлы һавадан сонра, нәһајәт ки, ҝөјүн үзү ачылды, һава мүлајимләшди. Һәмин ҝүн ҝүнорта АБШ-ын Оһајо штатынын Сидар-Поинт шәһәриндә кечирилән топлантынын биринҹи һиссәсиндә 2500 нәфәрлик залда јығышанларын сајы һеч 1000 нәфәрә чатмырды. Ахшамаҹан ҝәми, машын вә хүсуси гатарларла 2000-дән чох адам ҝәлди. Чәршәнбә ахшамы адам о гәдәр чох иди ки, топланты програмынын галан һиссәсини бајырда, ағаҹларын алтында кечирмәли олдулар.\nАғаҹларын јарпаглары арасындан сүзүлән ҝүнәш шүалары кишиләрин плашларынын үстүнә нахышлар салырды. Ери ҝөлүндән әсән хәфиф меһ гадынларын папагларынын хәзинә еһмалҹа сығал чәкирди. Бир гардаш хатырлајыр: «Ҝөзәл тәбиәтин гојнунда, бу көһнә дүнјанын сәс-күјүндән узагда өзүмүзү Ҹәннәтдә һисс едирдик».\nАнҹаг тәбиәтин ҝөзәллији орадакы инсанларын үзүндән јаған севинҹин јанында көлҝәдә галырды. Јерли гәзетдә јазылмышды: «Һамы чох мөмин ҝөрүнүр, бунунла белә, онлар сон дәрәҹә шәндир, һамынын үзү ҝүлүр». Өтән илләрин мәһрумијјәтләриндән сонра гардашларла үнсијјәт Мүгәддәс Китаб Тәдгигатчыларына даһа да ширин ҝәлирди. Белә ки, тәгибләр, јығынҹагдакы ихтилафлар, Бруклин Бејтелинин бағланмасы, баҹы-гардашларын һәбси, о ҹүмләдән сәккиз гардашын 20 иләдәк һәбс ҹәзасына мәһкум олунмасы мүһарибә дөврүндә онлара мәшәггәтли анлар јашатмышды *.\nО илләрин әзаб-әзијјәтинә ҝөрә руһдан дүшән, пәришан олан бәзи Мүгәддәс Китаб Тәдгигатчылары шаһидлик ишини дајандырмышдылар. Диҝәрләри исә һөкумәтин сыхма-боғмасына бахмајараг, мәтин галмышдылар. Бир дәфә мүстәнтиг мәрузә етмишди ки, онун истинтаг етдији Мүгәддәс Китаб Тәдгигатчылары сәрт хәбәрдарлыглара бахмајараг, сона гәдәр Аллаһын Кәламыны тәблиғ едәҹәкләрини демишдиләр.\nО сынаг дөврүндә садиг Мүгәддәс Китаб Тәдгигатчылары «Ағанын рәһбәрлијини диггәтлә изләјир,.. һәмишә дуа едирдиләр ки, Аллаһ онлара јол ҝөстәрсин». Инди онлар бурада, Сидар-Поинтдакы топлантыда севинҹ ичиндә бир арада топлашмышдылар. Бир баҹы чохларынын дүшүнҹәсини әкс етдирәрәк демишди ки, ҝөрәсән, хидмәт јенидән неҹә дирчәлиб мүтәшәккил шәкилдә һәјата кечириләҹәк. Онларын ән үмдә арзусу о иди ки, иш давам етсин.\n«ГӘ» — ЈЕПЈЕНИ ВӘСАИТ!\nБүтүн һәфтә боју топлантыја ҝәләнләр топланты програмынын, ачыгҹаларынын вә топланты әразисиндәки лөвһәләрин үстүндәки «ГӘ» һәрфләринә бахыб онларын нә демәк олдуғуну баша дүшмәјә чалышырдылар. «Әмәкдашлар ҝүнү» адланан ҹүмә ҝүнү Ҹозеф Рутерфорд топлантында олан 6000 нәфәрә ахыр ки бу сирри ачыглады. «ГӘ» һәрфләри хидмәт үчүн нәзәрдә тутулан «Гызыл әср» адлы јени журналын адынын баш һәрфләри иди *.\nРутерфорд гардаш мәсһ олунмуш мәсиһиләрдән данышараг демишди: «Онлар иман ҝөзләри илә бу кешмәкешли дөврүн архасында Мәсиһин шанлы һакимијјәтинин Гызыл әсрини ҝөрүрләр... Онлар Гызыл әсрин ҝәләҹәјини дүнјаја бәјан етмәји өзләринә һәм борҹ, һәм дә шәрәф билирләр. Бу, Аллаһын онлара вердији тапшырыгдыр».\nҮз габығында «Факт, үмид вә инам журналы» јазылан «Гызыл әср» журналы һәгигәти чатдырмаг үчүн јени үсула — ев-ев ҝәзиб абунәчи топламаг үсулуна јол ачды. Сорушанда ки, нә гәдәр инсан бу ишдә иштирак етмәк истәјир, һамы јериндән сычрады. Сонра јалныз Мәсиһин изләри илә ҝедәнләрә хас олан бөјүк шөвг вә ҹошгу илә онлар: «Аға, нуруну вә һәгигәтини ҝөндәр», — дејә охумаға башладылар. Норис гардаш хатырлајырды: «Һеч вахт јадымдан чыхмајаҹаг, сәсимиздән санки ағаҹлар тәрпәнирди».\nПрограмдан сонра баҹы-гардашлар саатларла нөвбәдә дурмушдулар ки, журналын илк абунәчиләриндән олсунлар. Мејбл Филбрик бир чохларынын кечирдији һиссләри дилә ҝәтирәрәк демишди: «Биз хошбәхт идик. Нәһајәт ки, ҝөрмәјә ишимиз вар иди!»\nТәхминән 7000 Мүгәддәс Китаб Тәдгигатчысы ишә ҝиришмәјә һазыр иди. «Тәшкилолунма үсулу» вәрәгәсиндә вә «Бу иш кимә һәвалә олунуб?» буклетиндә тәфәррүатлар изаһ олунурду: баш идарәдә јени тәсис олунан Хидмәт шөбәси ишә нәзарәт едәҹәк, јығынҹагда да Хидмәт шөбәси јарадылаҹаг, ишә рәһбәрлик етмәк үчүн хидмәт рәһбәри тәјин олунаҹаг, саһәләр 150—200 евлик һиссәләрә бөлүнәҹәк, дөрдүнҹү ҝүн ахшамлар Хидмәт ҝөрүшү кечириләҹәк ки, гардашлар башларына ҝәлән һадисәләри данышсынлар вә хидмәтлә бағлы һесабат версинләр.\nҺерман Филбрик демишди: «Евә гајыданда һамымыз абунәчи кампанијасына ҝиришдик». Һамы онлара һәвәслә гулаг асырды. «Мүһарибәдән, о гәдәр әзаб-әзијјәтдән сонра һәр кәс гызыл әср барәдә сөһбәти бөјүк һәвәслә динләјирди», — дејә Бјуле Кове адлы баҹы бөлүшмүшдү. Артур Клаус гардаш јазмышды: «Абунәчиләрин сајы о гәдәр чох иди ки, бүтүн јығынҹаг мат галмышды». «Гызыл әср» журналынын илк сајы чыханда ики ајын ичиндә онун тәхминән јарым милјон нүсхәси пајланмышды, абунәчиләрин сајы исә 50 000 нәфәрә чатмышды.\n«Ҝөзәтчи гүлләси»нин 1920-ҹи ил 1 ијул сајынын «Падшаһлыг мүждәси» адлы мәгаләси барәдә сонралар Макмиллан гардаш демишди ки, һәмин мәгалә «һазырда бүтүн дүнјада ҝедән үмумдүнја тәблиғ иши үчүн илк рәсми чағырыш иди». Һәмин мәгаләдә бүтүн мәсһ олунмуш мәсиһиләр тәшвиг олунурдулар ки, «сәмави падшаһлығын јахын олдуғуна даир бүтүн дүнјаја шаһидлик етсинләр». Бу ҝүн милјонларла инсанлар тәблиғ ишинин һәвалә олундуғу мәсһ олунмушлара гошулуб Кәламы шөвглә тәблиғ едир. Онлар да Мәсиһин һакимијјәтинин гызыл әсрини сәбирсизликлә ҝөзләјирләр.\n^ абз. 5 «Јеһованын Шаһидләри — Аллаһын Падшаһлығынын мүждәчиләри» китабынын «Сынаг вахты (1914—1918)» адлы 6-ҹы фәслинә (рус.) бахын.\n^ абз. 9 «Гызыл әср» журналынын адыны 1937-ҹи илдә дәјишиб «Тәсәлли», 1946-ҹы илдә исә «Ојанын!» гојдулар.


Q=6	C=3	SS=4	LS=1	PS=1	DC=0	LC=0	SD=0	BS=2	G0=56	G1=36	G2=20	DLID=az_RU	BODY=Нијә мәним достларым јохдур? | Ҝәнҹләрин суаллары\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Малта Мјанма Нидерланд Норвеч Украјна Чин (мандарин, садәләшдирилмиш) Чин (мандарин, әнәнәви) албан алман амһара африкаанс болгар ган гырғыз еве ермәни естон зулу иврит илок инҝилис исланд испан италјан каонде кинјаруанда кирунди кореја коса лингала малагаси малајалам маҹар осетин полјак португал пәнҹаб румын рус себуан сепеди серб серб (латын) сесуто (Лесото) сетсвана сингал словак словен суаһили тагалог таи татар телугу тсонга түрк түркмән фин франсыз хорват чех чибемба читонга чичева шона јапон јоруба јунан ҝүрҹү Һаити креолу һауса һилигајнон әрәб\nИнтернетдә достларынын кечирдији ахырынҹы шәнлијин шәкилләринә бахырсан. Бүтүн достларын орада имиш, ҝөзәл вахт кечирибләр. Амма нә исә чатышмыр, даһа доғрусу, кимсә чатышмыр — сән!\n«Бәс мәни нијә чағырмадылар?» — дејә тәәҹҹүбләнирсән.\nСонра башлајырсан һирсләнмәјә. Өзүнү хәјанәтә уғрамыш кими һисс едирсән. Санки, бүтүн достларын сәни бир анда атыб ҝедибләр. Сәни гәрибә бир тәнһалыг һисси бүрүјүр. «Нијә мәним достларым јохдур?» — дејә ҝилејләнирсән!\nДостлуг вә тәнһалыг һагда фактлар\nДөјүшдә неҹә галиб ҝәлмәк олар?\nГорхуларыны неҹә аша биләрсән?\nӘҝәр чохлу достларын варса, һеч вахт өзүнү тәнһа һисс етмәјәҹәксән.\nӘҝәр сосиал шәбәкәјә гошулсан, һеч вахт өзүнү тәнһа һисс етмәјәҹәксән.\nЧохлу месажлашсан, һеч вахт өзүнү тәнһа һисс етмәјәҹәксән.\nБашгалары үчүн нә исә етсән, һеч вахт өзүнү тәнһа һисс етмәјәҹәксән.\nБу фикирләрин дөрдү дә сәһвдир.\nДостларынын чох олмасы сәнин тәнһа олмајаҹағына зәманәт вермир.\n«Мән достларыма гајғы ҝөстәрирәм, амма бәзән мәнә елә ҝәлир ки, онлар мәнә гаршы бу ҹүр дејилләр. Ән пис тәнһалыг о тәнһалыгдыр ки, әтрафында чохлу достларын вар, лакин онлар сәни сәнин онлары севдијин кими севмир, ја да сән онлара лазым дејилсән» (Анна).\nСосиал шәбәкәјә гошулмағын һеч вахт тәнһа олмајаҹағына зәманәт вермир.\n«Бәзи инсанлар, санки, дост коллексијасы топлајырлар. Анҹаг еви гијмәтли әшјаларла долдурмаг һәлә һеч кимә севилдијини һисс етдирмәјиб. Әҝәр инсанларла мәналы мүнасибәт гурмамысанса, онлајн достлар, ҹансыз әшја кими, һеч бир ишинә јарамајаҹаг» (Елајн).\nСәһәрдән ахшама кими јазышмаг һеч вахт тәнһа олмајаҹағына зәманәт вермир.\n«Бәзән инсан өзүнү тәнһа һисс едәндә башлајыр ики дәгигәдән-бир телефонуну јохламаға ки, бирдән дост-танышларындан кимсә она месаж јазар. Лакин һеч бир месаж алмадығыны ҝөрәндә инсан өзүнү даһа бетәр һисс едир!» (Серина).\nБашгалары үчүн нә исә етмәк һеч вахт тәнһа олмајаҹағына зәманәт вермир.\n«Һәмишә чалышырдым ки, достларым үчүн јахшылыг едим, анҹаг сонра ҝөрдүм ки, онлар мәнә гаршы белә дејилләр. Јох, пешман дејиләм, садәҹә онларын бу ҹүр мүнасибәти мәнә бир аз гәрибә ҝәлир» (Ричард).\nНәтиҹә. Тәнһалыг вәзијјәтдән чох дүшүнҹә тәрзидир. Ҹанет адлы бир ҝәнҹ гыз дејир: «Бу, хариҹдән јох, инсанын дахилиндән ҝәлир».\nӨзүнү тәнһа һисс едәндә вә ја һеч бир достунун олмадығыны дүшүнәндә нә етмәк олар?\nӨзүнә инамын олсун.\n«Тәнһалыға инамсызлыг һисси сәбәб ола биләр. Инсан фикирләшә биләр ки, башгаларынын диггәтинә лајиг дејил, бу да она үнсијјәт етмәјә вә онунла дост олмаг истәјәнләрли јахынына бурахмаға чәтинлик төрәдир» (Ҹанет).\nМүгәддәс Китабда дејилир: «Јахыныны өзүнү севдијин кими сев» (Галатијалылара 5:14). Јахшы достлуг мүнасибәтләримизин олмасы үчүн биз мүәјјән дәрәҹәдә өзүмүзә дәјәр вермәји баҹармалыјыг, анҹаг гүрурланаҹаг дәрәҹәдә ифрата вармамалыјыг (Галатијалылара 6:3, 4).\n«Тәнһалыг гумда батмаг кимидир. Чабаладыгҹа ондан чыхмаг даһа да чәтинләшир. Әҝәр тәнһалыға сәнин дүшүнҹә тәрзинә бүсбүтүн һаким кәсилмәсинә јол версән, өзүн үчүн тәнһалыг партиси гурмуш олаҹагсан, һеч кәс дә ора ҝәлмәк истәмәјәҹәк» (Ерин).\nМүгәддәс Китабда дејилир: «Мәһәббәт... өз хејрини ҝүдмүр» (1 Коринфлиләрә 13:4, 5). Әслиндә, өзүмүз һагда һәддиндән чох фикирләшәндә башгаларына гаршы даһа аз шәфгәтли олуруг, бунун уҹбатындан да бизә дост ола биләҹәк инсанлар биздән узаг дурурлар (2 Коринфлиләрә 12:15). Унутма: әҝәр сән уғурлу олуб-олмадығыны башгаларынын һәрәкәтләри илә өлчүрсәнсә, онда сән батдын! «Һеч кәс мәнә зәнҝ етмир», јахуд да «Һеч кәс мәни һеч јерә чағырмыр», — демәклә сән, маһијјәт етибарилә, өз хошбәхтлијини башгаларындан асылы вәзијјәтә гојурсан. Кимәсә бу гәдәр сәлаһијјәт вермәјә дәјәр, сәнҹә?\nДост газанмаг үчүн өз дәјәрләрини ашағы салма.\n«Тәнһа инсанлар диггәт истәјир. Онлар һәтта елә сәвијјәјә ҝәлиб чата биләрләр, бу диггәти кимдән ҝәлди гәбул едә биләрләр. Онларын истәдији јеҝанә шеј севилдикләрини һисс етмәкдир. Лакин бәзи инсанлар бу еһтијаҹы һисс едиб, әввәлҹә диггәт ҝөстәрә, сонра да сәндән истифадә едә биләрләр. Онда сән өзүнү әввәлкиндән дә тәнһа һисс едәҹәксән» (Брианна).\nМүгәддәс Китабда дејилир: «Һикмәтли илә отуруб-дуран һикмәт газанар, ахмагларла ајаглашан бәдбәхт олар» (Сүлејманын мәсәлләри 13:20). Аҹ адам һәр шеј јејир. Дост үзүнә һәсрәт галан инсан да бәзән өзүнә јанлыш јердә дост ахтарыр. Онун һәтта башгаларынын һәјатлары илә ојнајан инсанларын гурбанына чеврилмәк еһтималы вар, үстәлик, о дүшүнә биләр ки, бу ҹүр мүнасибәтләр нормалдыр вә бундан јахшысыны ҝөзләмәји дәјмәз.\nНәтиҹә. Һамымызда бәзән өзүмүзү тәнһа һисс етдијимиз анлар олур, кимдәсә аз, кимдәсә чох. Бу, үзүҹү һисс олса да, һиссдән башга һеч нә дејил. Биздә бу вә ја диҝәр һиссләрин јаранмасына, адәтән, мүәјјән фикирләр сәбәб олур вә бу фикирләри нәзарәтдә сахламаг өз әлимиздәдир.\nҺәмчинин башгаларындан нә ҝөзләдијинә даир реалист ол. Јухарыда сөзләри ҝәтирилән Ҹанет дејир: «Һеч дә һәр кәс сәнин ән јахшы вә әбәди ҹан достун ола билмәз, анҹаг рифаһыны дүшүнән инсанлары тапмаг мүмкүндүр. Елә бу бәсдир. Бу, тәнһалыгдан азад олмағына көмәк едир».\nӘлавә көмәјә еһтијаҹын вар? « Горхуларыны неҹә аша биләрсән?» башлығыны оху. Һәмчинин «Тәнһалыгдан јаха гуртармағын үсуллары» адлы чалышма вәрәгини јүклә.\n«Өзүнү тәнһа һисс етдијини кимәсә де. Һиссләрини өзүндә сахлама. Чох еһтимал ки, танышларынын арасында да өзләрини тәнһа һисс едәнләр вар. Әксәр вахт инсана она батмаға гојмајан бирҹә јахшы дост лазымдыр» (Ванесса).\n«Тәнһа олдуғун үчүн һәмишә башгаларыны ҝүнаһландырмаг дүзҝүн дејил! Бәзән инсан өзү-өзүнү башгаларындан тәҹрид едир. Буна ҝөрә дә достларынын јанына гајыт! Алынмырса, өзүнә тәзә достлар тап, бу һәтта әввәлләр һеч ағлынын уҹундан кечирмәдијин инсанлар ола биләр» (Тејлор).\n«Бир рәфигәм вар. О, хроники тәнһалыг һиссиндән әзијјәт чәкир. Она елә ҝәлир ки, ону һеч ким ҝөрмүр вә һеч кәс севмир, һалбуки о, гајғысына галан инсанларла әһатә олунуб. Рәфигәм кәнардан мөһкәм ҝөрүнүр, буна ҝөрә дә онун, әслиндә, дәјәрсизлик һиссиндән әзијјәт чәкдији һеч кәсин ағлына ҝәлмир. Мәнҹә, бу, она јени достлар газанмағына мане олур. Гаршылашдығы инсанлар ону сојуг һесаб едир. Исрарлы олмајан инсан ондан јан ҝәзәҹәк.\nО һәм дә башгаларындан зәрбә алаҹағындан елә горхур ки, кимсә онунла таныш олмаг истәјәндә дәрһал онун нијјәтини шүбһә алтына алыр вә ја фикирләшир ки, бу достлугдан һеч нә чыхан дејил. Рәфигәм дә өзүнү тәнһа һисс едир, чүнки әксәр инсанлар ону баша дүшмүр, о исә өз һиссләрини бөлүшмәк истәмир.\nФикримҹә, рәфигәм бир шеји баша дүшмәлидир ки, инсанларла нәјисә бөлүшәндә арада бағлылыг јараныр вә онлар сәни даһа јахшы баша дүшүрләр. Бу, онлара сәнинлә һәсрәтиндә олдуғун достлуғу гурмаға көмәк едир. Үмид едирәм ки, рәфигәм әввәл-ахыр дәјишәҹәк вә достлугла бағлы горхуларыны ашаҹаг» (Елајн).


Q=12	C=2	SS=2	LS=6	PS=4	DC=0	LC=0	SD=0	BS=1	G0=49	G1=29	G2=15	DLID=az_RU	BODY=Јушә 8 | Онлајн Мүгәддәс Китаб | Јени дүнја тәрҹүмәси\nЈушә Ај шәһәринә гаршы пусгу гурур (1—13)\nАј әлә кечирилир (14—29)\nТөврат Ејбал дағында охунур (30—35)\n8 Онда Јеһова Јушәјә деди: «Горхма, тәлаша дүшмә.+ Өзүнлә бүтүн дөјүшчүләри ҝөтүр, Ај шәһәринә һүҹум ет. Падшаһы да, халгы да, шәһәри дә, падшаһын торпагларыны да сәнин әлинә вермишәм.+ 2 Әриһанын вә онун падшаһынын башына ҝәтирдијини Ај шәһәринин вә падшаһынын да башына ҝәтир.+ Анҹаг талан етдијиниз гәнимәти вә мал-һејваны өзүнүзә ҝөтүрүн. Шәһәрин архасында пусгу гурун». 3 Јушә бүтүн дөјүшчүләрлә Ај шәһәринә јүрүш етди. О, 30 000 иҝид сечиб ҝеҹә икән ора ҝөндәрди. 4 Онлара белә әмр верди: «Шәһәрин архасында пусгу гурун. Шәһәрдән чох узаглашмајын. Һамыныз ҝөздә-гулагда олун. 5 Мән исә өз гошунумла шәһәрә јахынлашаҹағам. Онлар әввәлки кими шәһәрдән чыхыб үстүмүзә һүҹум чәкәндә биз ҝери чәкиләҹәјик.+ 6 Онлар јенә гачдығымызы зәнн едиб бизи говаҹаглар, биз исә ҝери чәкилә-чәкилә онлары шәһәрдән узаглашдыраҹағыг.+ 7 Онда сиз пусгудан чыхыб шәһәри әлә кечирәрсиниз, Аллаһыныз Јеһова шәһәри сизә верәҹәк. 8 Шәһәри тутан кими ора од вурун.+ Бахын һа, Јеһова неҹә дејиб, елә един. Сизә әмрим будур». 9 Јушә онлары ҝөндәрди. Гошун пусгу јеринә ҝетди вә Бејтеллә Ај арасында, Ај шәһәриндән гәрбдә мөвге тутду. Јушә исә һәмин ҝеҹә өз гошуну илә галды. 10 Јушә сәһәр тездән галхыб гошуну топлады. О, Исраил ағсаггаллары илә бирҝә гошунун өнүндә Ај шәһәринә ҝетди. 11 Гошун+ шәһәрә доғру ирәлиләди вә шәһәрдән шималда дүшәрҝә салды. Шәһәрлә онларын арасында дәрә вар иди. 12 Һәмчинин Јушә 5000 нәфәр сечиб Бејтеллә+ Ај арасында, шәһәрдән гәрб тәрәфдә пусгуја гојмушду+. 13 Беләҹә, гошунун әсас һиссәси шәһәрдән шималда,+ галан һиссәси исә гәрбдә јерләшди.+ Јушә о ҝеҹә дәрәнин ортасына енди. 14 Ај падшаһы буну ҝөрдүкдә сәһәр тездән шәһәрин кишиләрини топлајыб тәләсик чөллүјә бахан бир јердә Исраилин гаршысына чыхды. Амма хәбәри јох иди ки, шәһәрин архасында она гаршы пусгу гурулуб. 15 Онлар һүҹума кечәндә Јушә илә бүтүн исраиллиләр сәһраја тәрәф гачмаға үз гојдулар.+ 16 Онда шәһәрдәки бүтүн кишиләр исраиллиләри тәгиб етмәјә чағырылды. Онлар Јушәни тәгиб едә-едә шәһәрдән узаглашдылар. 17 Ајда вә Бејтелдә бир нәфәр дә киши галмады, һамысы исраиллиләри тәгиб етмәјә ҝетди. Онлар шәһәрин дарвазаларыны тајбатај ачыг гојуб исраиллиләрин далынҹа дүшдүләр. 18 Онда Јеһова Јушәјә деди: «Әлиндәки низәни Ај шәһәринә тәрәф узат.+ Шәһәр сәниндир+». Јушә низәсини шәһәрә тәрәф узатды. 19 Низәни узадан кими пусгуда дуранлар ҹәлд јерләриндән чыхыб шәһәрә ҝирдиләр, шәһәри алыб дәрһал ора од вурдулар.+ 20 Ај шәһәринин кишиләри чеврилиб ҝөрдүләр ки, шәһәрин түстүсү әршә галхыр. Онларын һеч бир јерә гачмаға тагәти олмады. Онда сәһраја тәрәф гачанлар дөнүб онларын үстүнә ҝәлмәјә башладылар. 21 Јушә вә бүтүн исраиллиләр ҝөрәндә ки, пусгудакылар шәһәри әлә кечирибләр вә шәһәрдән түстү галхыр, чеврилиб Ај шәһәринин дөјүшчүләринә гаршы һүҹума кечдиләр. 22 О бири гошун да шәһәрдән чыхыб онлара тәрәф ҝәлирди. Беләҹә, Ај шәһәринин дөјүшчүләри ортада галдылар, исраиллиләр онлары һәм о тәрәфдән, һәм дә бу тәрәфдән мүһасирәјә алдылар. Онларын һамысыны гырдылар, бир нәфәри дә сағ гојмадылар. Һеч ким гачыб ҹаныны гуртара билмәди.+ 23 Падшаһы исә дири тутуб+ Јушәнин һүзуруна ҝәтирдиләр. 24 Исраиллиләр онлары сәһраја гәдәр гован Ај дөјүшчүләрини елә орадаҹа гылынҹдан кечириб һамысыны гырандан сонра Ај шәһәринә гајытдылар вә шәһәри гылынҹдан кечирдиләр. 25 Һәмин ҝүн Ај шәһәринин ҹәми әһалиси гәтлә јетирилди. Кишили-гадынлы өләнләрин сајы 12 000 нәфәр иди. 26 Шәһәр сакинләрини гырыб гуртармајынҹа+ Јушә низә тутдуғу әлини ашағы салмады.+ 27 Лакин Јеһованын Јушәјә вердији әмрә ујғун олараг, исраиллиләр шәһәрдәки әмлакы вә мал-һејваны өзләринә гәнимәт ҝөтүрдүләр.+ 28 Јушә Ај шәһәрини јандырыб һәмишәлик харабазара чевирди вә ора индијә гәдәр бу ҝүндәдир.+ 29 Ај падшаһыны асыб ахшама гәдәр дирәкдә сахлады. Ҝүн гүруба енәндә Јушә әмр верди ки, ҹәсәди дирәкдән дүшүрсүнләр.+ Сонра ҹәсәди шәһәр дарвазасынын ағзына тулладылар вә үстүнә галаг-галаг даш јығдылар. Бу даш галағы индијәдәк орададыр. 30 Һәмин вахт Јушә Ејбал дағында+ Исраилин Аллаһы Јеһованын адына бир гурбанҝаһ дүзәлтди. 31 Гурбанҝаһы Јеһованын гулу Мусанын исраиллиләрә тапшырдығы кими вә Мусанын Төвратында*+ јазылдығы кими, һеч бир дәмир аләт дәјмәмиш, јонулмамыш дашлардан дүзәлтди.+ Онун үстүндә Јеһоваја јандырма гурбанлары, еләҹә дә үнсијјәт гурбанлары тәгдим етдиләр.+ 32 Сонра Јушә Мусанын исраиллиләрин өнүндә јаздығы Ганунун сурәтини орада дашларын үстүнә јазды.+ 33 Бүтүн Исраил халгы, ағсаггаллар, мәмурлар вә һакимләр Әһд сандығынын һәр ики тәрәфиндә Јеһованын сандығыны дашыјан лавили каһинләрин гаршысында дурмушдулар. Јаделли дә, јерли дә, һамы орада иди.+ Хејир-дуа вермәк үчүн халгын јарысы Гәризим дағынын габағында, о бири јарысы исә Ејбал дағынын габағында дурмушду. (Бу әмри бир вахтлар Јеһованын гулу Муса вермишди.)+ 34 Бундан сонра Јушә Төвратда+ јазылан һәр шеји — Ганунун бүтүн сөзләрини, хејир-дуа+ вә ләнәтләри+ уҹадан охуду. 35 О, Мусанын әмр етдији сөзләрдән бирини дә бурахмады,+ һамысыны гадынлар вә араларында јашајан јаделлиләр дә дахил олмагла, бүтүн Исраил иҹмасынын гаршысында уҹадан охуду.+


Q=10	C=6	SS=3	LS=0	PS=3	DC=3	LC=0	SD=0	BS=0	G0=23	G1=14	G2=5	DLID=az_RU	BODY=Ибраһим вә Исһаг | Мүгәддәс Китаб һекајәси\nАллаһ Ибраһимин иманыны сынајыр\nИБРАҺИМИН нә етдијини ҝөрүрсәнми? Онун әлиндә бычаг вар вә дејәсән, оғлуну кәсмәјә һазырлашыр. Ахы Ибраһим нәјә ҝөрә буну етмәк истәјир? Әввәла, ҝәл ҝөрәк Ибраһимлә Саранын оғуллары неҹә олду.\nЈадындадыр, Аллаһ сөз вермишди ки, онларын бир оғлу олаҹаг. Илк бахышдан бу гејри-мүмкүн ҝөрүнүрдү, чүнки Ибраһимлә Сара чох гоҹа идиләр. Буна бахмајараг, Ибраһим Аллаһын һәр шејә гадир олдуғуна инанырды. Ҝәл ҝөрәк нә баш верир.\nАллаһын вәд етдији вахтдан бир ил кечир. Артыг Ибраһимин 100, Саранын исә 90 јашы вар. Онларын Исһаг адлы бир оғуллары доғулур. Аллаһ һәгигәтән дә, вердији вәди јеринә јетирир!\nИсһаг боја-баша чатанда, Јеһова Ибраһими сәсләјиб дејир: ‘Јеҝанә оғлун Исһагы ҝөтүр вә ҝөстәрәҹәјим даға ҝет. Орада оғлуну мәнә гурбан ҝәтир’. Әслиндә Аллаһ истәмирди ки, Ибраһим Исһагы өлдүрсүн. О, Ибраһимин иманыны сынајырды.\nБу сөзләр Ибраһими неҹә дә кәдәрләндирир, ахы о, оғлуну чох севирди. Јадындадырса, Аллаһ сөз вермишди ки, Ибраһимин ушаглары Кәнан торпағында јашајаҹаглар. Бәс әҝәр Исһаг өләрсә, бу неҹә ола биләр? Ибраһим буну баша дүшмәсә дә, Аллаһын дедикләринә әмәл едир.\nИбраһим даға галхыр, Исһагын әл-голуну бағлајыр вә ону дүзәлтдији гурбанҝаһын үзәринә гојур. Сонра оғлуну кәсмәк үчүн бычағы әлинә алыр. Елә бу ан Аллаһын мәләји дејир: ‘Ибраһим, Ибраһим!’ Ибраһим ҹаваб верир: ‘Бәли!’\nАллаһ дејир: ‘Ушаға әл галдырма вә она бир шеј етмә. Инди билдим ки, сән Мәнә иман едирсән, чүнки өз јеҝанә оғлуну Мәндән әсирҝәмәдин’.\nИбраһимин Аллаһа неҹә дә бөјүк иманы варды! О, инанырды ки, Јеһова һәр шеј едә биләр вә әмин иди ки, Исһаг өлсә белә, Аллаһ ону дирилдә биләр. Аллаһ бир гоч ҝөндәрир вә Ибраһим коллара илишмиш о гочу оғлунун әвәзинә гурбан ҝәтирир.\nЈарадылыш 21:1–7; 22:1–18.


Q=2	C=2	SS=0	LS=0	PS=0	DC=1	LC=0	SD=0	BS=2	G0=130	G1=104	G2=37	DLID=az_RU	BODY=Гој дилиниз инсанлара шәфа версин! (Зәбур 19:14) | Тәлим\n«Гој ағзымдан чыхан сөзләр... Сәни мәмнун етсин, еј Јеһова» (ЗӘБ. 19:14).\nНӘҒМӘ: 82, 77\nИСА МӘСИҺИН НҮМУНӘСИ БИЗӘ...\nјериндә данышмаға неҹә көмәк едә биләр?\nдүзҝүн сөзләр сечмәјә неҹә көмәк едә биләр?\nмеһрибан данышмаға неҹә көмәк едә биләр?\n1, 2. Нәјә ҝөрә алов дилин ҝүҹүнү ҝөстәрмәк үчүн јахшы нүмунәдир?\n1871-ҸИ ИЛ октјабрын әввәлиндә АБШ тарихиндә ән дәһшәтли мешә јанғыны баш вермишди. Јанғын Висконсинин шимал-шәргиндәки мешәләри бүрүмүшдү. Алов вә ҝүҹлү исти 1200-дән чох инсаны тәләф етмиш, тәхминән ики милјарддан чох ағаҹы мәһв етмишди. Чох ҝүман ки, јанғына гатар релсләриндән чыхан кичик гығылҹымлар сәбәб олмушду. Доғрудан да, Јагуб 3:5 ајәсиндәки сөзләрдә чох бөјүк һәгигәт вар. Орада јазылыб: «Бөјүк бир мешәни јандырмаг үчүн бирҹә гығылҹым кифајәт едир». Нәјә ҝөрә Јагуб белә гәнаәтә ҝәлмишди?\n2 О чәкдији нүмунәнин мәғзини 6-ҹы ајәдә изаһ едир: «Дил дә бир аловдур». «Дил» бизим данышыг габилијјәтимизи тәмсил едир. Алов кими, бизим сөзләримиз дә инсанлара чох бөјүк хәтәр јетирә биләр. Һәтта Мүгәддәс Китабда дејилир: «Өлүм вә һәјат дилин әлиндәдир» (Мәс. 18:21). Анҹаг бу, о демәк дејил ки, биз кимисә јаралајаҹағымыздан еһтијат едәрәк ағзымыза су алыб отурмалыјыг. Ахы һеч кәс фикирләшмир ки, оддан истифадә етмәјим, бирдән јанарам. Әсас мәсәлә ондан неҹә истифадә етмәјимиздир. Оддан дүзҝүн истифадә етдикдә јемәк биширмәк, ҹанымызы гыздырмаг вә гаранлыг ҝеҹәни ајдынлатмаг олар. Әҝәр дилимизи рам етсәк, сөзләримизлә Аллаһы шәрәфләндирә вә башгаларына фајда ҝәтирә биләрик (Зәб. 19:14).\n3. Диллә бағлы һансы үч мәгамы арашдыраҹағыг?\n3 Истәр сөзләри тәләффүз етмәклә, истәрсә дә жест дили илә олсун, инсан өз фикирләрини вә һиссләрини ифадә едә билир. Бу, Аллаһын әсрарәнҝиз бәхшишидир. Бәс биз бу бәхшишдән неҹә истифадә едә биләрик ки, инсанлары јараламајаг, әксинә, руһландыраг? (Јагуб 3:9, 10 ајәләрини охујун.) Инди биз диллә бағлы үч ваҹиб мәгамы арашдыраҹағыг: нә вахт данышмаг лазымдыр? Нә демәк лазымдыр? Неҹә демәк лазымдыр?\n4. Сусмаг нә вахт јахшы оларды?\n4 Нитг бизим ҝүндәлик һәјатымызын бир һиссәсидир. Анҹаг бу, о демәк дејил ки, биз бүтүн ҝүнү данышмалыјыг. Мүгәддәс Китабда дејилир ки, «сусмағын өз вахты» вар (Ваиз 3:7). Мәсәлән, башгалары данышаркән сусмаг һөрмәт әламәтидир (Әјј. 6:24). Һәмчинин ағыллы вә бәсирәтли адам мәхфи мәсәләләри ачыб данышмыр (Мәс. 20:19). Һирсли вахты дилини сахламаг да мүдрикликдән хәбәр верир (Зәб. 4:4).\n5. Нитг әнамына ҝөрә Аллаһа миннәтдарлығымызы неҹә ҝөстәрә биләрик?\n5 Диҝәр тәрәфдән Мүгәддәс Китабда һәм дә дејилир ки, «данышмағын өз вахты» вар (Ваиз 3:7). Әҝәр достунуз сизә ҝөзәл бир һәдијјә версә, ону ҝөздән ираг јердә сахламајаҹагсыныз. Әксинә, ондан ләјагәтлә истифадә едиб ону гијмәтләндирдијинизи ҝөстәрәҹәксиниз. Биз дә нитг әнамындан ағылла истифадә етмәклә Јеһоваја миннәтдар олдуғумузу ҝөстәрә биләрик. Ағылла истифадә етмәјә һиссләримизи ифадә етмәк, еһтијаҹ дујдуғумуз шејләри демәк, инсанлары руһландырмаг вә Аллаһы мәдһ етмәк дахилдир (Зәб. 51:15). Бәс данышмағын вахтыны неҹә мүәјјән едә биләрик?\n6. Мүгәддәс Китаб јериндә данышмағын ваҹиблијини неҹә вурғулајыр?\n6 Мәсәлләр 25:11 ајәсиндә ҝәтирилән нүмунә јериндә данышмағын ваҹиблијини вурғулајыр: «Мәгамында дејилән сөз ҝүмүш габда гызыл алмалара бәнзәр». Гызыл алмалар өз-өзлүјүндә ҝөзәлдир. Анҹаг онлары ҝүмүш габлара гојанда онлар даһа да ҝөзәл ҝөрүнүрләр. Ејнилә, биз дә јериндә, мәгамыны ҝөзләјиб данышанда сөзләримиз даһа хош вә тәсирли олур.\n7, 8. Јапонијадакы гардашларымыз Исадан неҹә нүмунә ҝөтүрмүшдүләр?\n7 Бәзән биз инсана мәһз она лазым олан сөзләри дејә биләрик. Анҹаг әҝәр јериндә демәсәк, сөзләримиз дәјәрини итирәр. (Мәсәлләр 15:23 ајәсини охујун.) Мәсәлән, 2011-ҹи илин март ајында баш вермиш зәлзәлә вә сунами Јапонијанын шәрг бөлҝәләрини хараба гојмуш, шәһәрләрини јерлә јексан етмишди. 15 000-дән чох инсан исә һәјатыны итирмишди. Һәмин әразидә јашајан Јеһованын Шаһидләринин дә зәрәр чәкмәсинә бахмајараг, онлар һәр фүрсәтдән истифадә едиб Мүгәддәс Китабла инсанлара тәсәлли верирдиләр. Анҹаг буддист етигадлары јерли әһалинин әксәријјәтинин үрәјиндә дәрин көк атыб вә онлар Мүгәддәс Китаб тәлимләри барәдә демәк олар ки, һеч нә билмирләр. Бизим гардашларымыз анлајырдылар ки, үрәји јаралы олан бу инсанлара сунамидән дәрһал сонра дирилмә үмиди барәдә данышмағын вахты дејил. Она ҝөрә дә баҹы-гардашлар онлара үрәк-дирәк верир вә нәјә ҝөрә ҝүнаһсыз инсанларын белә фаҹиәләрин гурбаны олдуғуну Мүгәддәс Китабдан изаһ едирдиләр.\n8 Иса билирди ки, нә вахт данышмаг лазым дејил. Амма о, һәм дә данышмағын вахтыны билирди (Јәһ. 18:33—37; 19:8—11). Бир дәфә о, шаҝирдләринә демишди: «Сизә дејиләси чох сөзүм вар, анҹаг инди онлары баша дүшмәзсиниз» (Јәһ. 16:12). Јапонијанын шәргиндә јашајан баҹы-гардашларымыз да Иса кими давранмышдылар. Сунамидән ики ил јарым сонра бүтүн дүнјада «Падшаһлыг һаггында хәбәр» силсиләсиндән «Өлүләрин дирилмәси мүмкүндүрмү?» адлы 38 нөмрәли буклети пајламаг үзрә кампанија кечирилди. Онлар да бу кампанијада иштирак етдиләр. Һәмин вахт артыг чохлары дирилмә илә бағлы шад хәбәри ешитмәјә һазыр иди. Бир чох инсан һәвәслә бу буклети гәбул етди. Сөзсүз ки, мәдәнијјәтләр вә дини етигадлар бир-бириндән чох фәргләнир. Она ҝөрә дә мәгамында данышмаг истәјириксә, өз әразимиздәки инсанлары нәзәрә алмалыјыг.\n9. Һансы вәзијјәтләрдә данышмағын мәгамыны ҝөзләмәк ваҹибдир?\n9 Бәзи һалларда данышмағын мәгамыны ҝөзләмәк чох ваҹибдир. Мисал үчүн, кимсә, һәтта билмәдән хәтримизә дәјә биләр. Белә һалларда јахшы олар ки, дүшүнәк, ҝөрәк мәсәлә доғурданмы елә ҹиддидир ки, мүтләг нәсә демәк лазымдыр. Әҝәр доғрудан да нәсә демәк лазымдырса, јахшы оларды ки, хәтримизә дәјән инсана ганымызын гара вахтында јахынлашмајаг. Чүнки бу заман дүшүнмәдән даныша биләрик. (Мәсәлләр 15:28 ајәсини охујун.) Ејнилә, иманымыза шәрик олмајан гоһумларымызла һәгигәт барәсиндә данышанда да еһтијатлы олмалыјыг. Дүздүр, биз истәјирик ки, онлар Јеһованы танысынлар. Анҹаг сәбирли олмалы, данышмаздан әввәл дүшүнүб-дашынмалыјыг. Мәгамында данышсаг вә сөзләримизә фикир версәк, онда онларын үрәјинә јол тапа биләрик.\nНӘ ДЕМӘК ЛАЗЫМДЫР?\n10. а) Нәјә ҝөрә биз сөзләримизә фикир вермәлијик? б) Һансы сөзләрдән гачмалыјыг?\n10 Сөзләр һәм јаралаја, һәм дә шәфа верә биләр. (Мәсәлләр 12:18 ајәсини охујун.) Шејтан дүнјасында инсанлар сөзләри илә бир-бириләрини јаралајырлар. Әјләнҹә сәнајеси инсанлары дилләрини гылынҹ кими итиләмәјә, аҹы сөзләрини ох кими һәдәфә тушламаға сөвг едир (Зәб. 64:3). Лакин мәсиһи бу кими шејләрдән гачмалыдыр. Аҹы сөзләрә сарказмы, башгаларыны алчалтмаг, јахуд мәзәммәт етмәк мәгсәдилә дејилән зәһәрли сөзләри нүмунә ҝәтирмәк олар. Сарказм чох вахт адамлары ҝүлдүрмәк үчүн дејилир, лакин бу, чох асанлыгла тәһгирамыз, алчалдыҹы сөзләрә кечә биләр. Мүгәддәс Китабда мәсиһиләрә мәсләһәт ҝөрүлүр ки, тәһгири кәнара гојсунлар. Кәскин сарказм да тәһгирин бир нөвүдүр. Јумор нитги ҝөзәлләшдирир, лакин биз нә вар-нә вар ҹамаат ҝүлсүн дејә башгаларыны инҹидән, алчалдан саркастик сөзләр демәмәлијик. Мүгәддәс Китаб бизә мәсләһәт верир: «Гој дилиниздән һеч бир пис сөз чыхмасын, анҹаг зәрурәтә ҝөрә иманы мөһкәмләндирмәк үчүн јахшы сөз сөјләјин ки, сизи динләјәнләрә фајда ҝәтирсин» (Ефес. 4:29, 31).\n11. Үрәјимизлә сөзләримиз арасында һансы әлагә вар?\n11 Иса дејирди ки, «инсан үрәјиндә ашыб-дашан фикирләри дилә ҝәтирир» (Мәт. 12:34). Буна ҝөрә дә јахшы сөзләр демәк үчүн биз әввәлҹә үрәјимизи дүзәлтмәлијик. Бизим нитгимиз, адәтән, башгаларына олан мүнасибәтимизи әкс етдирир. Әҝәр үрәјимиздә мәһәббәт, шәфгәт һөкм сүрүрсә, онда сөзләримиз дә хош вә руһландырыҹы олаҹаг.\n12. Дүзҝүн сөз сечмәјә бизә нә көмәк едә биләр?\n12 Дүзҝүн сөзләр тапыб демәк үчүн биздән сәј тәләб олунур. Һәтта мүдрик падшаһ Сүлејман да ләтиф кәлмәләр тапмаг вә һәгигәт сөзләрини дүзҝүн јазмаг үчүн дүшүнмүш вә дәрин ахтарышлар апармышды (Ваиз 12:9, 10). Әҝәр ләтиф кәлмәләр тапмаг сизә чох вахт чәтин ҝәлирсә, онда сөз еһтијатынызы ҝенишләндирин. Бунун үчүн Мүгәддәс Китабда вә нәшрләримиздә сөзләрин неҹә ишләндијинә фикир вермәк олар. Билмәдијиниз сөзләрин мәнасыны өјрәнин. Ән әсасы исә өјрәнин ки, сөзләринизлә башгаларына неҹә көмәк едә биләрсиниз. Буну Исадан өјрәнмәк олар, чүнки Јеһова она арифләрин дилини вермишди ки, јериндә дејилмиш сөзлә јорғунлара һај верә билсин (Әшј. 50:4). Сөз демәмишдән габаг фикирләшсәк, дүзҝүн сөзләр тапа биләрик (Јаг. 1:19). Өзүмүздән соруша биләрик: «Әҝәр белә десәм, һәмин адам мәни дүз баша дүшәҹәк? Сөзләрим она неҹә тәсир едәҹәк?»\n13. Нәјә ҝөрә ајдын данышмаг ваҹибдир?\n13 Исраилдә халгы бир јерә топламаг, дүшәрҝәни јола дүшмәјә чағырмаг, һәмчинин ордуну һүҹума сәсләмәк үчүн кәрәнај чалынырды. Буна мүвафиг олараг, Мүгәддәс Китабда сөзләрин асан баша дүшүлмәсинин ваҹиблијини ҝөстәрмәк үчүн кәрәнај сәси нүмунә ҝәтирилир. Әҝәр кәрәнај ајдын сәс чыхармаздыса, бу, орду үчүн фәлакәтлә нәтиҹәләнәрди. Ејнилә, әҝәр биз дә фикирләримизи ајдын, бирбаша ифадә етмәриксә, бизи динләјәнләр чаш-баш галарлар вә јанлыш нәтиҹә чыхарарлар. Дүздүр, биз фикирләримизи ајдын вә бирмәналы шәкилдә изаһ етмәлијик. Лакин ејни заманда, кобудлуға вә нәзакәтсизлијә дә јол вермәмәлијик. (1 Коринфлиләрә 14:8, 9 ајәләрини охујун.)\n14. Исанын ајдын данышдығыны ҝөстәрән нүмунә ҝәтирин.\n14 Дүзҝүн сөзләр сечмәкдә ән јахшы нүмунәни Иса Мәсиһ гојмушдур. Ҝәлин онун «Мәтта» китабынын 5-дән 7-дәк фәсилләриндә гәләмә алынан гыса, лакин чох тәсирли нитгинә диггәт јетирәк. Иса бу нитгиндә бәлағәтли вә мүәммалы сөзләр ишләтмәмишди, кобуд вә аҹы сөзләр дә демәмишди. Әксинә, о, динләјиҹиләринин үрәјинә јол тапмаг үчүн садә вә ајдын сөзләрдән истифадә етмишди. Мәсәлән, Иса истәјирди ки, инсанлар доланышыгдан өтрү нараһат олмасынлар. Буна ҝөрә дә о, Јеһованын гушлары неҹә једиздирмәсини нүмунә ҝәтирди. Сонра исә ону динләјәнләри гушларла мүгајисә едәрәк сорушду: «Мәҝәр сиз онлардан гијмәтли дејилсиниз?» (Мәтта 6:26). Иса бу садә, ајдын сөзләрлә онларын үрәјинә тәсир етмишди. Инди исә ҝәлин нитглә бағлы үчүнҹү мәгама диггәт јетирәк.\nНЕҸӘ ДЕМӘК ЛАЗЫМДЫР?\n15. Нәјә ҝөрә биз инсанларла меһрибан данышмалыјыг?\n15 Бизим сөзү неҹә демәјимиз нә демәјимиз гәдәр ваҹибдир. Иса Насирәдәки синагогда данышанда ҹамаат онун «ағзындан чыхан ләтиф кәлмәләрә» һејран галмышды (Лука 4:22). Ләтиф кәлмәләр, јәни үрәкачан, меһрибан сөзләр иланы да јувасындан чыхарар. Үрәкачан сөзләр нитгимизи даһа да инандырыҹы едир (Мәс. 25:15). Биз инсанлара һөрмәтлә јанашсаг, онларын һиссләрини нәзәрә алсаг, онларла меһрибан вә нәзакәтлә даныша биләҹәјик. Иса да мәһз белә едирди. О, ҹамаатын ону динләмәјә ҹан атдығыны ҝөрәндә онлара јазығы ҝәлмишди вә онлара чох шеј өјрәтмәјә башламышды (Марк 6:34). Һәтта тәһгир олунанда белә Иса тәһгирә тәһгирлә ҹаваб вермирди (1 Бут. 2:23).\n16, 17. а) Аилә үзвләримизлә вә јахын достларымызла данышаркән Исадан неҹә нүмунә ҝөтүрә биләрик? (Мәгаләнин әввәлиндәки шәклә бахын.) б) Мүлајим данышмағын фајдасы һагда нүмунә чәкин.\n16 Чох јахшы таныдығымыз инсанла данышанда мүлајим вә нәзакәтли олмаг чәтин олур. Бәзән аилә үзвләримизлә вә ја јахын достларымызла өзүмүзү сәрбәст һисс едиб сөзләримизә сәрһәд гојмуруг. Амма Иса Мәсиһин өз шаҝирдләри илә јахын мүнасибәти олса да о, онларла кобуд данышмырды. Онун ән јахын достлары араларында ән бөјүк кимдир дејә мүбаһисә едәндә о, мүлајимликлә онларын сәһвини дүзәлтди вә ушағы нүмунә ҝәтирәрәк онлары дүшүнҹәләрини дәјишмәјә тәшвиг етди (Марк 9:33—37). Ағсаггаллар да Исадан нүмунә ҝөтүрәрәк мүлајимҹәсинә мәсләһәт вермәлидирләр (Гал. 6:1).\n17 Һәтта кимсә хәтримизә дәјәндә белә хош сөзләрлә ҹаваб версәк, бунун бөјүк хејри олар (Мәс. 15:1). Мисал үчүн, бир дул баҹынын јенијетмә оғлу икили һәјат сүрүрдү. Ананын һалына аҹыјан бир баҹы она демишди: «Чох һејиф ки, оғлуну јахшы тәрбијә едә билмәмисән». Ана бир ан фикирләшиб ҹаваб вермишди: «Дүздүр, һал-һазырда вәзијјәт јахшы дејил, амма ушағын тәрбијәси һәлә баша чатмајыб. Армаҝеддондан сонра данышарыг. Онда һәр шеј дәгиг билинәҹәк». Бу мүлајим ҹавабын сајәсиндә, баҹылар арасында меһрибанчылыг горунуб сахланмышды. Тәсадүфән бу сөһбәти ешидән ушаг исә баша дүшмүшдү ки, анасы ондан әлини үзмәјиб. Бундан сонра о, пис достлары илә әлагәни кәсмишди, вәфтиз олунмушду, сонралар исә Бејтелдә хидмәт етмишди. Истәр диндашларымызла, истәр аилә үзвләримизлә, истәрсә дә јад адамларла данышаркән чалышмалыјыг ки, сөзләримиз «һәмишә дузлу, үрәкачан олсун» (Кол. 4:6).\n18. Данышаркән Исадан неҹә нүмунә ҝөтүрә биләрик?\n18 Фикирләримизи вә һиссләримизи сөзләрлә ифадә етмәк доғрудан да әсил мөҹүзәдир. Ҝәлин Исадан нүмунә ҝөтүрәрәк мәгамында данышаг, дүзҝүн сөзләр сечәк вә һәмишә меһрибан олмаға чалышаг. Белә етсәк, дилимиз бизи динләјәнләрә шәфа верәҹәк, нитг әнамыны бизә бәхш едән Јеһова Аллаһы исә разы салаҹаг.\nЗАМАНЫ: Јериндә данышын\nДЕЈӘҸӘЈИНИЗ СӨЗЛӘР: Дүзҝүн сөзләр сечин\nДАНЫШЫГ ТӘРЗИНИЗ: Меһрибанҹасына данышын


Q=3	C=3	SS=0	LS=0	PS=0	DC=0	LC=0	SD=0	BS=1	G0=22	G1=15	G2=6	DLID=az_RU	BODY=Nur-az.com - Бал арысындан алынасы дәрс\n20 Ијул 2019\nБал арысындан алынасы дәрс\nИнсанын әмәлләринин һеч бири онун ҹанындан гыраг дејилдир вә бүтүн әмәлләри онун өзүнә гајыдыр; истәр јахшы әмәл олсун, истәр пис. Өзүмүзә гајытмалы вә әмәлләримизи ислаһ етмәлијик. Имам Әли (ә) бујурур:\nكُنْ كَالنَّحْلَةِ إِذَا أَكَلَتْ أَكَلَتْ طَیِّباً وَ إِذَا وَضَعَتْ وَضَعَتْ طَیِّباً وَ إِذَا وَقَعَتْ عَلَى عُودٍ لَمْ تَكْسِرْهُ\n“Бал арысы кими ол. Једикдә пак јемәкләр јејир, мәһсулу пак олур вә будағын үстүнә гондугда ону сындырмыр.” (“Гурәрул-һикәм”, ҹ. 4, сәһ. 595).\nБал арысынын хүсусијјәтләрндән бири будур ки, једикдә, пак-пакизә гидалар сечир вә һәр гиданы јемир. Аләмдәки бу гәдәр гидалар арасындан тәкҹә ән инҹә гида олан нектары сечир. Пак гида једији үчүн вердији мәһсул да пак олур.\nБизим әмәлләримиз бизим истеһсал вә мәһсулумуздур. Әҝәр вүҹуд карханамыза пак мәһсул дахил етсәк, ондан пак мәһсул истеһсал олунаҹаг. Она ҝөрә дә бизә төвсијә олунур ки, бал арысы кими олаг! Бал арысы јахшыдан башга шејин сорағына ҝетмир. Һарада ҝүл варса, о да орададыр. Сиз дә јахшылыгларын сорағына ҝедин, аләмдә Аллаһын бағынын ҝүлләри илә јолдаш олун, Онун дост вә өвлијаларындан башгалары илә отуруб-дурмајын.\nБал арысы будаға гондугда ону сындырмыр. Сизә дә бир немәт верилдикдә, онунла севҝи-мәһәббәтлә давранын. Гәлб сындырмагдан чәкинин.\nقلب مؤمن عرش الرحمن\n“Мөминин гәлби меһрибан Аллаһын әршидир.” (“Биһарул-әнвар”, ҹ. 58, сәһ. 39)\nБал арысынын идхал етдикләринин һамысы пакдыр. Сиз дә сәј един ки, ҝөрдүкләриниз, ешитдикләриниз, једикләриниз вә бүтүн идхалатыныз пак олсун, беләликлә ихраҹатыныз да пак олсун, сиздән пак әмәлләр баш версин.\nНектар ҝүлү аҹыдыр, лакин бал арысынын тәбиәти вә һәзм системи илә ујғундур. Беләликлә, чох јүксәк нәтиҹә верир. Инсан да беләдир. Бәзән јахшы вә пак ишләр она хош ҝәлмир, онлара мејли олмур, лакин фитрәт вә варлыг һәгигәти илә ујғун олдуғу үчүн өзүнү она мејилләндирсә, јахшы мәһсул ҝөтүрәр. “Мејлим јохдур” демәк олмаз, өзүнүзү она мејилләндирин. Чүнки јахшы агибәти вардыр.\n“Бәзән хошламадығыныз бир шеј сизин үчүн хејирлидир.” (“Бәгәрә” сурәси, ајә 216)\nБал арысы сајағы јашасаг, аҹылыглар бизим үчүн ширинлијә, чәтинликләр асанлыға чевриләҹәк.